title: Assyrialaiset (kansa)

text: Assyrialaisten tavoitteena on perustaa assyrialaisille kotimaa. He tavoittelevat sitä nykyisen Iranin, Irakin,Syyrian ja Turkin osista. Heidän tavoiteenaan on samanlainen idealoginen ajatus assyrialaisten kotimaasta kuin juutalaisilla oli aikanaan Israelin valtiosta.


title: Assyrialaiset (kansa)

text: Suomeen nykyiset assyrialais- ja kaldealaiskristityt saapuivat 1990-luvun alussa pakolaisleireistä kiintiöpakolaisina. Huhtikuussa 1994 75 assyrialaista perusti Oulussa Suomen assyrialaisyhdistyksen, jonka jäsenistö kuuluu joko Idän assyrialaiseen tai kaldealais-katoliseen kirkkoon. Vuonna 1997 Euroopan assyrialaispiispa Mar Odisho Oraham Ruotsista vierali Suomen assyrialaisten luona. Suomen assyrialaiskristityt osallistuvat ekumeeniseen toimintaan sekä pakolaistukitoimintaan. Kirkollisesti Suomen assyrialaiskristityt kuuluvat Euroopan hiippakuntaan, jonka keskus on Ruotsissa. Assyrialaiset osallistuvat sekä evankelis-luterilaisen, ortodoksisen että katolilaisen kirkon jumalanpalveluksiin.


title: Assyrialaiset (kansa)

text: Assyrialaiskirkko on kirkkojen maailmanneuvoston jäsenkirkko. Idän pyhän apostolisen yleisen assyrialaisen varhaiskirkon katholikos-patriarkka Mar Dinkha IV asuu pakolaisena Yhdysvalloissa. Assyrialainen kirkko osallistuu ekumeeniseen liikkeeseen, ja sillä on hyvät suhteet miltei kaikkiin läntisiin kirkkokuntiin.


title: Assyrialaiset (kansa)

text: Yhdysvaltojen miehitettyä Irakin useita assyrialaisia kirkkoja ja kappeleita on räjäytetty. Pientä edistystä on tapahtunut, kun Irakin keskushallintoon nimitettiin muutamia assyrialaisministereitä. Myös Idän assyrialaiskirkon patriarkaatin hallinnon siirtämistä Yhdysvalloista takaisin Irakiin on pohdittu. Kurdistanissa sisäiset valtataistelut ovat jatkuneet Yhdysvaltojen puuttumatta asioihin, eli länsimaisten pakolaisten paluu ei ole turvallista, ei varsinkaan lapsiperheille. Yhdysvaltain armeijan tuella amerikkalaisilla lähetystyöntekijöillä on vapaat kädet, mikä on raivostuttanut sekä assyrialaiskristittyjä että muslimeja. Assyrialaisten identiteetin syrjiminen on jatkunut sekä Lähi-idässä että länsimaissa.


title: Assyrialaiset (kansa)

text: Syyriassa sotatilanne on vaikuttanut myös paikallisiin assyrialaisiin. Siellä he ovat pieni osa paikallisesta kristitystä vähemmistöstä. Paikallinen hallinto ei myöskään pidä heitä omana etnisen ryhmänään vaan arabeina - toisin kuin assyrialaiset itse.


title: Howard Marks

text: Dennis Howard Marks (13. elokuuta 1945 Kenfig Hill, Wales – 10. huhtikuuta 2016) oli walesilaissyntyinen kirjailija ja tunnettu kannabiksen puolestapuhuja, joka nuorena opiskeli filosofiaa ja ydinfysiikkaa Balliol Collegessa Oxfordissa. Ehkäpä parhaiten hänet tunnetaan kannabiksen salakuljettajana, joka tuomittiin Yhdysvalloissa maailman suurimpana huumeiden salakuljettajana 1980-luvun lopulla. Lisäksi hänet kytkettiin mafiaan sekä ryhmittymiin kuten MI6 ja IRA.


title: Howard Marks

text: Marks jäi kiinni 1988 American Drug Enforcement Agencylle. Howard ja hänen vaimonsa Judy Marks luovutettiin Mallorcalta Floridaan. Heillä oli kolme lasta, Amber, Francesca ja Patrick. Marks vietti seitsemän vuotta pahamaineisessa Terre Hauten vankilassa, Indianassa, Yhdysvalloissa ja vapautui 1995 sieltä ehdonalaiseen. Urallaan 1970- ja 1980-luvuilla kannabiksen salakuljettajana toimiessaan hän ei käyttänyt väkivaltaa ja kieltäytyi salakuljettamasta ns. kovia huumeita. Salakuljettajana Marksilla oli kymmeniä eri aliaksia ja hän omisti useita rahanpesuun erikoistuneita yrityksiä.


title: Howard Marks

text: Pian vankilasta päästyään Marks julkaisi vuonna 1996 menestyneen elämäkertakirjan "Mr. Nice", joka on käännetty useille eri kielille. Siitä on tehty myös elokuva "Mr. Nice".


title: Autonominen alue

text: Autonominen alue () on yksi Venäjän federaation subjektimuodoista. Nykyisin Venäjän federaatioon kuuluu vain yksi autonominen alue. Autonominen alue on perustettu joko yhdelle tai useammalle vähemmistökansallisuudelle.


title: Autonominen alue

text: Vaikka nykyisessä Venäjän federaatiossa on vain yksi autonominen alue, on niitä ollut Neuvostoliiton aikana olemassa useita. Seuraavassa taulukossa on lueteltu Neuvostoliiton autonomiset alueet.


title: Painajainen (Kurt Wagner)

text: Painajainen (engl. Nightcrawler, 1980-luvulla suomeksi myös Yökulkija) oikealta nimeltään Kurt Wagner on Ryhmä-X:stä tuttu supersankari, jonka supervoimia ovat teleportaatio, ylimaallinen ketteryys ja varjoihin sulautuminen. Lisäksi Painajainen kykenee tarrautumaan kiinni seiniin käsillään ja jaloillaan. Painajaisella on sininen turkki, keltaiset silmät, suipot korvat ja häntä, jota hän käyttää apuna kiipeämisessä. Hänen käsissään on kummassakin vain kaksi sormea ja peukalo, samoin jaloissa vain kaksi varvasta isovarpaan lisäksi. Painajainen on leikinlaskija ja kiusoittelija, mutta hänellä on myös vakavampi puolensa. Kurt on katolinen ja hänen uskonsa on tullut sarjakuvissa esille moneen otteeseen. Hän on saksalainen.


title: Painajainen (Kurt Wagner)

text: Painajainen syntyi Baijerissa. Mystikko, hänen äitinsä, oli siihen asti kyennyt kätkemään mutaationsa, mutta Kurtin syntymän jälkeen se oli mahdotonta. Hän hylkäsikin lapsen ja pakeni. Azazel, Kurtin biologinen isä, pelasti lapsen ja antoi hänet erään mustalaisnaisen kasvatettavaksi. Painajainen kasvoikin sirkuksessa ja oli yksi sen tähtiesiintyjistä akrobaattisten kykyjensä vuoksi. Vuosia myöhemmin Kurt tapasi Charles Xavierin, joka pyysi häntä liittymään Ryhmä X:ään.


title: Painajainen (Kurt Wagner)

text: Aiemmin sarjakuvissa Painajainen käytti verhoamislaitetta, joka sai hänet näyttämään tavalliselta ihmiseltä. Nappia painamalla mutantti palasi normaaliin siniseen muotoonsa. Painajaisen äiti on Mystikko, Ryhmä-X:n vihollinen ja muodonmuuttaja. Painajaisen sisaruksia ovat Mystikon ottotytär Rogue, Mystikon puolelta velipuoli Graydon Creed ja Azazelin puolelta velipuolet Abyss ja Kiwi Black. Painajaisella on myös tytär, Nocturne, Purppuranoidan kanssa rinnakkaisessa todellisuudessa. Nocturnella on samanlainen iho kuin isällään, muttei häntää.


title: Painajainen (Kurt Wagner)

text: Hahmon loi 1970-luvulla piirtäjä Dave Cockrum silloin tekemäänsä Legion of Super-Heroes -lehteen. Hahmoa pidettiin kuitenkin liian erikoisen näköisenä eikä sitä käytetty lehdessä. Myöhemmin Cockrum toi hahmon Ryhmä-X:ään.


title: Painajainen (Kurt Wagner)

text: Suomessa Painajainen esiintyi ensimmäisen kerran "Hämähäkkimies"-lehden numerossa 7 vuonna 1980.


title: Painajainen (Kurt Wagner)

text: Elokuvassa "X-Men 2" Painajaista näyttelee Alan Cumming. Elokuvaversiossa hahmolla on paljolti samanlainen historia kuin sarjakuvissakin. Hänen suhdettaan Mystikkoon ei kuitenkaan paljasteta, vaikka siihen viitataankin. Sinisen turkin sijaan Painajaisella on elokuvassa sininen iho.


title: Painajainen (Kurt Wagner)

text: William Stryker aivopesee Painajaisen, ja hänet lähetetään murhaamaan presidentti. Salamurhayritys kuitenkin epäonnistuu Painajaisen saadessa osuman luodista. Myöhemmin hän tulee tajuihinsa ja pakenee. Storm ja Jean Grey lähetetään etsimään Painajaista ja viemään hänet Charles Xavierin kartanoon. Painajainen lähtee heidän mukaansa ja ystävystyy Stormin kanssa. Myöhemmin hän auttaa Stormia pelastamaan lapset ja sulkemaan Pimeän Cerebron pelastaen samalla Xavierin.


title: Painajainen (Kurt Wagner)

text: Painajainen ei esiinny sarjan kolmannessa elokuvassa, koska Cumming ei pitänyt hankalasta maskeerauksesta, jota hahmoa varten tarvittiin.


title: Saša Stević

text: Saša Stević (, s. 31. toukokuuta 1981 Banja Luka, Bosnia ja Hertsegovina, Jugoslavia) on serbialainen jalkapalloilija. Hän on pelipaikaltaan puolustava keskikenttäpelaaja tai keskuspuolustaja.


title: Saša Stević

text: Kausina 2005–2006 Stević edusti Veikkausliigassa Jaroa. Vuonna 2007 hän siirtyi IFK Mariehamniin.


title: Siveellisyys

text: Siveellisyys ("siveys") on nuhteetonta, oikeaa ja jaloa käyttäytymistä eli moraalisuutta ja eettisyyttä. Usein sana on tarkentunut merkitsemään sukupuolielämän säädyllisyyttä ja hyveellisyyttä. Tässä mielessä sen vastakohta on siveettömyys. Siveetön käyttäytyminen on säädytöntä, paheellista ja irstasta.


title: Siveellisyys

text: Suomessa fennomaanit pyrkivät 1800-luvulta alkaen edistämään kansan siveellisyyttä, jolla he tarkoittivat hyvätapaista ja kunnollista elämää. Siveellisen ihmisen tuli huolehtia omasta ja perheensä hyvinvoinnista. Myöhemmin sana alkoi tarkoittaa pelkästään sukupuolisiveellisyyttä. Siveellisyys oli erityisesti naisten ominaisuus, johon sisältyi yleinen siisteys, perhekeskeisyys ja eri tautien (tuberkuloosin ja kupan) leviämisen estäminen.


title: Siveellisyys

text: Lääkäri Max Oker-Blom kiinnostui 1900-luvun alussa Suomen kansan siveellisestä kunnosta. Hän alkoi kirjoittaa nuorille ja heidän vanhemmilleen ja kasvattajilleen opaskirjoja seksuaaliterveydestä. Tunnetuimmaksi muodostui 1903 ilmestynyt kirja nimeltä "Hos Morbror Doktorn på landet", joka suomennettiin nimellä "Mitä Martta sai oppia tohtori-enon luona maalla". Se käännettiin jo vuoteen 1910 mennessä yhdeksälle muulle kielelle. Kaikkiaan siitä ilmestyi 18 painosta. Vuosina 1904–1909 Oker-Blom julkaisi lisää seksuaalivalistusoppaita ja hän toi aiheen myös kouluihin taistellakseen sukupuolitauteja vastaan. Teoksissaan hän kehotti nuoria seksuaaliseen pidättyvyyteen ja muistutti, että sukuvietin tyydyttäminen oli mahdollista vain avioliitossa.


title: Jonas Emet

text: Jonas Emet (s. 13. helmikuuta 1988 Pietarsaari) on suomalainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan keskikenttäpelaaja.


title: Jonas Emet

text: Emet aloitti Veikkausliiga-uransa FF Jarossa kaudella 2005 ja on käynyt ruotsalaisen Djurgårdenin ja englantilaisen Southamptonin testeissä. Kaudeksi 2010 hän siirtyi Tampere Unitedin joukkueeseen. Keväällä 2011 hän siirtyi IFK Mariehamniin, kun Tampere United suljettiin Veikkausliigasta. Kaudeksi 2012 hän palasi Jaroon. Pietarsaareen paluuta ennen Emetillä oli ollut vaikea jalkavamma.


title: Jonas Emet

text: Emetin toinen Jaro-kausi keväästä 2012 alkaen on parantunut kaiken aikaa - ensimmäisellä kaudella 2 maalia, seuraavalla kaudella 9 ja kaudella 2014 jaettu Veikkausliigan maalikuninkuus 14 maalilla. Emet kävi menestyksekkään kauden jälkeen Englannissa Fleetwood Town FC:n testeissä, mutta ei saanut sopimusta., Niinpä Emetin jatkoikin Jarossa., Veikkausliigaotteluita syksyyn 2017 mennessä Emetillä on takanaan Jarossa, Tampere Unitedissa ja IFK Mariehamnissa 10, otteluita niissä 188 ja maaleja 43.


title: Jonas Emet

text: Emet on pelannut Suomen eri ikäkausimaajoukkueissa kaksi nuorten ja 18 poikien maaottelua.


title: Kommando-käsky

text: Kommando-käsky oli Adolf Hitlerin 18. lokakuuta 1942 antama huippusalainen käsky teloittaa välittömästi kaikki Euroopassa ja Afrikassa tavattavat kommandot, vaikka he kiinni joutuessaan tarjoutuisivatkin antautumaan. Kommandoiksi luokiteltiin muun muassa kommandokoulutuksen saaneet miehet ja ilman sotilaspukua tavatut sotilaallista tekoa suorittavat henkilöt. Hitler piti kommandoja vaarallisina, koska he olivat saaneet paljon tuhoa aikaan Euroopassa ja Pohjois-Afrikassa. Kommandojen toiminta laski myös taistelutahtoa kotirintamalla.


title: Kommando-käsky

text: Tämän laittomaksi määritellyn käskyn kumoamatta jättäminen oli se ratkaiseva seikka, jonka perusteella kenraalieversti Alfred Jodl tuomittiin Nürnbergin oikeudenkäynnissä hirtettäväksi. Erwin Rommel ja Heinz Guderian taas tekivät päinvastaisen päätöksen eivätkä suostuneet toteuttamaan käskyä. Guderianin ei sen vuoksi katsottu syyllistyneen sotarikoksiin, Rommelin taas oli Hitler määrännyt jo sodan aikana oikeudenkäynnin vaihtoehtona tekemään itsemurhan.


title: Kehä (albumi)

text: Kehä on Uniklubin toinen albumi, joka ilmestyi 2. marraskuuta 2005. Levy on myynyt edeltäjänsä tavoin platinaa.


title: Kehä (albumi)

text: Albumi debytoi Suomen virallisen listan kolmannella sijalla, ja pysyi listalla yhteensä 18 viikkoa.


title: Marko Tuomela

text: Marko Tuomela (s. 3. maaliskuuta 1972 Järfalla, Ruotsi) on suomalainen jalkapallovalmentaja ja entinen jalkapalloilija. Aktiiviurallaan hän pelasi puolustajana.


title: Marko Tuomela

text: Tuomela pelasi pitkän uran, jonka aikana edusti useita seuroja sekä Suomessa että ulkomailla. Veikkausliigassa hän pelasi Kuusysin, TPV:n ja FF Jaron riveissä yhteensä 89 ottelua, joissa teki 7 maalia. Ulkomailla hänen seurojaan olivat muun muassa norjalainen Tromsø IL, skotlantilainen Motherwell, englantilainen Swindon Town ja ruotsalainen GIF Sundsvall. A-maajoukkueessa Tuomela esiintyi 24 kertaa ja teki 2 maalia.


title: Marko Tuomela

text: Pelaajauransa lopetettuaan Tuomela kouluttautui valmentajaksi ja toimi Ruotsin kakkosdivisioonassa pelaavan IFK Sundsvallin valmentajana.


title: Eli Roth

text: Eli Raphael Roth (s. 18. huhtikuuta 1972 Newton, Massachusetts) on yhdysvaltalainen elokuvaohjaaja, tuottaja, näyttelijä ja käsikirjoittaja.


title: Eli Roth

text: Roth päätti haluavansa elokuvaohjaajaksi kahdeksanvuotiaana nähtyään Ridley Scottin elokuvan "Alien – kahdeksas matkustaja". Saatuaan vanhemmiltaan lahjaksi kaitafilmikameran Roth alkoi kuvata lyhytelokuvia. 50 lyhytelokuvaa takanaan hän pääsi opiskelemaan elokuvaa vuonna 1990 New Yorkin yliopiston elokuvalinjalle, josta hän valmistui 1994.


title: Eli Roth

text: Näyttelemässä Roth on nähty muun muassa Donny Donowitzin roolissa elokuvassa "Kunniattomat paskiaiset".


title: Baltijsk

text:
Baltijsk (), joka ennen vuotta 1945 tunnettiin saksalaisella nimellä Pillau, on satamakaupunki Veikselinhaffin ja Gdańskinlahden välisessä Baltijskinsalmessa Kaliningradin alueella. Baltijsk on Venäjän läntisin kaupunki. Sen asukasluku on 32 697 (2010), mitä nostaa sotilashenkilökunta.
Baltijsk on Kaliningradin ohella Venäjän toinen ympäri vuoden jäätön satama Itämerellä. Se on Itämeren laivaston päätukikohta ja sieltä on myös autolauttayhteys Pietariin.


title: Baltijsk

text: Kaupunki on tunnettu ainakin 1600-luvulta, jolloin se oli Preussin herttuakunnan osa. Kolmikymmenvuotisen sodan aikana sen valtasivat ruotsalaiset Kustaa II Aadolfin armeijan noustessa siellä maihin toukokuussa 1626. Altmarkin rauhan (1629) jälkeen ruotsalaiset luopuivat kaupungista. Se sai saksalaiset kaupunginoikeudet vuonna 1725.


title: Baltijsk

text: Ennen ensimmäistä maailmansotaa kaupungista tehtiin linnoitus. Sen erinomaisen sijainnin vuoksi vuonna 1904 rakennettiin kanava Pillausta Königsbergiin (nyk. Kaliningrad). Toisen maailmansodan aikana Pillau oli sukellusveneiden miehistöjen koulutuskeskus. Toisen maailmansodan jälkeen Itä-Preussin pohjoisosat liitettiin Neuvostoliittoon, jolloin satamasta laivattiin 450 000 pakolaista Saksaan. Baltijsk oli pitkään suljettu kaupunki, jonne ulkomaalaisilla ei ollut pääsyä.


title: Déborah François

text: Déborah François (s. 24. toukokuuta 1987 Liège, Belgia) on belgialainen näyttelijä.


title: Edinburghin lentoasema

text: Edinburghin lentoasema (, ) on kansainvälinen lentoasema Skotlannissa, 13 kilometriä länteen Edinburghista. Matkustajia kentällä on 8 608 800, mikä tekee siitä Ison-Britannian seitsemänneksi suurimman lentoaseman.


title: Edinburghin lentoasema

text: Nykyinen terminaalirakennus, jonka Robert Matthew on suunnitellut, rakennettiin vuonna 1977 ja sitä on paranneltu kuluvina vuosina. Uusi lennonjohdon torni valmistui vuonna 2005. Lentoaseman terminaalin laajennettu osa avattiin syyskuussa 2006. Vuoteen 2030 mennessä lentoaseman on tarkoitus olla Skotlannin vilkkain lentoasema.


title: Wolfgang Sawallisch

text: Wolfgang Sawallisch (26. elokuuta 1923 München – 22. helmikuuta 2013 Grassau) oli saksalainen kapellimestari ja pianisti. Hän johti uransa aikana kapellimestarina useita orkestereita ja toimi myös Hampurin filharmonikkojen, Baijerin osavaltionoopperan, Orchestre de la Suisse Romanden ja Philadelphian orkesterin taiteellisena johtajana. Lisäksi hän säesti pianolla joitakin laulajia, kuten Elisabeth Schwarzkopfia.


title: Wolfgang Sawallisch

text: Sawallisch syntyi Münchenissä vuonna 1923. Hän aloitti jo lapsena soittamaan pianoa ja voitti 10-vuotiaana ensimmäisen kilpailun. Hän kiinnostui kapellimestarin urasta nähtyään 11-vuotiaana "Hannun ja Kertun" Baijerin osavaltionoopperassa. Sawallisch alkoi pian tämän jälkeen opiskelemaan yksityisessä ohjauksessa harmoniaa, kontrapunktia, säveltämistä ja orkesterinjohtamista. Toisen maailmansodan aikana Sawallisch toimi radio-operaattorina Italiassa. Hänet kuitenkin vangittiin, ja hän joutui viettämään aikaa sekä brittiläisellä että yhdysvaltalaisella sotavankileirillä.


title: Wolfgang Sawallisch

text: Sawallisch valmistui vuonna 1947 Münchenin musiikki- ja teatterikorkeakoulusta ja aloitti sen jälkeen ammattilaisuransa. Hän toimi ensimmäisessä työssään Augsburgin kaupunginteatterin korrepetiittorina. Sawallisch vieraili vuonna 1949 ensimmäisen kerran kapellimestarina eri konserttisaleissa, ja vuonna 1953 hän johti nuorimpana kapellimestarina Berliinin filharmonikoita.


title: Wolfgang Sawallisch

text: Sawallisch oli 1953–1958 Aachenissa musiikillisena johtajana. Tämän jälkeen hän jatkoi musiikillisena johtajana ensin kahden vuoden ajan Wiesbadenissa ja kolmen vuoden ajan Kölnissä, missä hän opetti myös konservatoriossa. Ensimmäisen esiintymisensä Bayreuthin musiikkijuhlilla Sawallisch teki vuonna 1957, kun hän avasi juhlat "Tristan ja Isoldella". Samana vuonna hän säesti pianolla Lontoossa laulaja Elisabeth Schwarzkopfia ja johti ensimmäisen kerran Philharmonia-orkesteria.


title: Wolfgang Sawallisch

text: Sawallischin ura lähti 1960-luvulla useaan suuntaan: hän johti 1960–1970 Wienin sinfoniaorkesteria, toimi 1961–1973 Hampurin filharmonikkojen ja 1971–1992 Baijerin osavaltionoopperan musikaalisena johtajana sekä 1973–1980 Geneven Orchestre de la Suisse Romanden taiteellisena johtajana. Hän esiintyi säännöllisesti myös Japanin NHK-sinfoniaorkesterin, Orchestre de Paris’n ja Israelin filharmonisen orkesterin kanssa.


title: Wolfgang Sawallisch

text: Sawallisch debytoi vuonna 1953 Berliinin filharmonikkojen johtajana ja vuonna 1957 johtaessaan Tristan ja Isolden. Vuosina 1960–1970 hän toimi Wienin sinfoniaorkesterin pääkapellimestarina ja vuosina 1970–1980 Orchestre de la Suisse Romanden musiikillisena johtajana sekä 1971–1992 Baijerin valtionoopperassa. Vuosina 1993–2003 hän toimi Philadelphian orkesterin musiikillisena johtajana. Hänen uransa kohokohtana voidaan pitää 20 vuoden pestiä Baijerin valtionoopperassa, joka on Saksan johtavia oopperataloja. Hän toi Müncheniin monia merkittäviä laulajia, kuten Hermann Preyn ja Helen Donathin, ja tuotti vuosina 1982–1983 kaikki Richard Wagnerin ja 1988–1989 Richard Straussin oopperat. Sawallisch nähtiin kuitenkin Münchenissä myös turhan vanhanaikaisena, jonka arvostus 1900-luvun musiikkia kohtaan oli hyvin rajoittunutta. August Everding nimettiin 1980 Münchenin kaikkien teatterien johtajaksi. Everding syytti Sawallischia taantumuksellisuudesta, ja 1980-luvulla heidän välinsä olivat melko katkerat. Sawallisch jätti Baijerin valtionoopperan vuonna 1992.


title: Wolfgang Sawallisch

text: Sawallisch oli vieraillut ensimmäisen kerran Philadelphian orkesterissa vuonna 1984. Hänet valittiin vuonna 1990 orkesterin taiteelliseksi johtajaksi, ja hän aloitti tehtävässä kauden 1993–1994 alussa. Sawallischilla oli suuri vaikutus orkesterin henkilöstöön ja tyyliin. Sawallisch jäi eläkkeelle vuonna 2003 eikä tehnyt enää montaakaan vierailevaa esiintymistä. Pian hän vetäytyi Grassauhun. Musiikkia hän ei kuitenkaan kokonaan jättänyt, vaan soitti itsekseen paljon pianoa. Lisäksi hän perusti Wolfgang Sawallisch -säätiön tukemaan paikallisten lasten musiikkikoulutusta.


title: Wolfgang Sawallisch

text: Sawallisch kuoli kotonaan Grassaun Saksassa 22. helmikuuta 2013. Hänen vaimonsa Mechthild oli kuollut jo vuonna 1998; he ehtivät olla naimisissa 46 vuoden ajan. Sawallischin lapsipuoli Jörg kuoli vuonna 2012.


title: François

text: François on ranskankielisissä maissa yleinen etunimi, joka tulee latinan sanasta "francus" ja joka tarkoittaa 'vapaata miestä'. INSEE:n ("Institut National de la Statistique et des Études Économiques") eli Ranskan kansallisen tilastokeskuksen mukaan vuosien 1940–2002 välisenä aikana Ranskassa vaikutti 224 771 François-nimistä henkilöä. Nimi oli 1900-luvulla 17. yleisin miehen nimi Ranskassa.


title: Luettelo televisiosarjan Lost hahmoista

text: Hahmot televisiosarjaan "Lost" on luonut Damon Lindelof, J. J. Abrams ja Jeffrey Lieber. Amerikkalainen draama- ja seikkailusarja seuraa lentokoneturmasta selviytyneiden elämää mysteerisella trooppisella saarella. Jokainen jakso sisältää tavallisesti pääosaisen tarinan saarelta ja toissijaisen tarinan jonkin hahmon aikaisemmasta elämästä.


title: Luettelo televisiosarjan Lost hahmoista

text: Oceanic Airlinesin lento 815:n 324 matkustajasta selvisi 72 (71 ihmistä ja yksi koira), jotka erosivat kolmeen osaan: lentokoneen etuosaan, keskiosaan ja takaosaan. Aloituskausi sisälsi 14 puheroolia tehden sarjan näyttelijäryhmästä Yhdysvaltain primetime-katseluajan toiseksi suurimman heti "Täydellisten naisten" jälkeen.


title: Luettelo televisiosarjan Lost hahmoista

text: Koska tuottajat pitivät useista näyttelijöistä, he loivat ensimmäiselle kaudelle useita hahmoja näyttelijöiden pohjalta. Päähenkilö Jackin piti aluksi kuolla pilottijaksossa, ja häntä toivottiin esittämään Michael Keaton, mutta ABC:n tuottajat vaativat Jackin saada jäädä eloon. Ennen kuin päätettiin jättää Jack eloon, Katesta suunniteltiin ryhmän johtajaa; hänen piti olla aluksi Rosen kaltainen. Dominic Monaghan koe-esiintyi Sawyerin rooliin, jonka piti tuolloin olla pukuun pukeutuva kaupunkilaishuijari. Tuottajat kuitenkin nauttivat Monaghanin esiintymistä ja muuttivat Charlien hahmon Monaghaniin sopivaksi. Myös Jorge Garcia koe-esiintyi Sawyerin rooliin, jolloin Hurleyn osa kirjoitettiin hänelle. Lopulta Sawyerin roolin sai Josh Holloway, jonka eteläisestä aksentista ja tämän hahmoon tuomasta säväyksestä tuottajat pitivät. Yunjin Kim koe-esiintyi Katen rooliin, mutta tuottajat kirjoittivat hänelle Sunin roolin ja tämän mieheksi Jinin, jota näyttelee Daniel Dae Kim. Sayid, jota näyttelee Naveen Andrews, ei ollut myöskään alkuperäisessä käsikirjoituksessa. Locke ja Michael kirjoitettiin myös heitä näytteleville. Clairea näyttelevä Emilie de Ravin palkattiin alun perin vain sivuosaan. Toisella tuotantokaudella Michael Emersonin sovittiin näyttelevän Beniä (”Henry Gale”) kolmen jakson ajan. Hänen rooliaan kuitenkin pidennettiin kahdeksaan jaksoon Emersonin näyttelijän taitojen takia, ja lopulta roolista tulikin pysyvä sekä kolmannelle että neljännellekin kaudelle. Rebecca Maderin rooli Charlottena piti kestää vain kahdeksan jakson ajan neljännellä kaudella, mutta hänen roolinsa kestikin lopulta koko kauden ja osan viidettä kautta. Vaikka suuri näyttelijäkokoonpano tekeekin sarjasta kalliimman tuotettavan, suuresta näyttellijäkokoonpanosta on kuitenkin myös hyötyä: sarjan vastaavantuottajan, Bryan Burkin mukaan saa muun muassa ”enemmän vuorovaikutuksia hahmojen välille ja voi luoda erilaisempia hahmoja, enemmän taustatarinoita, enemmän kolmiodraamoja.”


title: Luettelo televisiosarjan Lost hahmoista

text: Osa sarjan hahmoista on nimetty kuuluisan poliittisen filsofin mukaan, kuten Mikhail Bakunin, Edmund Burke ja John Locke.


title: Luettelo televisiosarjan Lost hahmoista

text: Hahmot ovat listattu aakkosjärjestyksessä.


title: Kaisa Ranta

text: Kaisa Ranta (s. 1980 Rovaniemi) on suomalainen sopraano. Hän on opiskellut musiikkia Oulun seudun ammattikorkeakoulussa ja Turun ammattikorkeakoulussa, josta valmistui laulunopettajaksi vuonna 2004. Hän opiskeli Sibelius-Akatemian solistisella osastolla Marjut Hannulan johdolla vuosina 2005–2008. Kaisa Ranta suoritti laulun A-tutkinnon erinomaisin arvosanoin keväällä 2008 ja valmistui musiikin maisteriksi samana keväänä.


title: Kaisa Ranta

text: Kaisa Rannan ensiesiintyminen oopperalavalla oli vuonna 2002 Ilkka Kuusiston lapsille suunnatussa Muumioopperassa. Vuoden 2004 Lappeenrannan laulukilpailuissa Ranta sai nuoren lupaavan laulajan erikoispalkinnon ja vuonna 2006 hän voitti naisten sarjan. Hän oli kansainvälisen Mirjam Helin -laulukilpailun semifinalisti kesällä 2009.


title: Kaisa Ranta

text: Ranta teki debyyttinsä Kansallisoopperassa syksyllä 2006 Mozartin "Zaiden" nimiroolissa ja on sen jälkeen vieraillut säännöllisesti Kansallisoopperan tuotannoissa. Hän on vieraillut Turun kaupunginteatterissa, Opera Cava -festivaaleilla, Turun musiikkijuhlilla, Sibelius-Akatemian oopperassa sekä Svenska Teaternissa ja Lilla Teaternissa.


title: Kaisa Ranta

text: Kaisa Ranta on ansioitunut myös kevyen musiikin säveltäjänä ja sanoittajana. Rannan sävellyksiä ovat esimerkiksi Jari Sillanpään levyttämä kappale ”Taivas tietää” ja Finlandersin levyttämä kappale ”Oikeesti”, joka valittiin vuoden iskelmäksi 2006.


title: Kaisa Ranta

text: Ranta on Muhoksen Musiikkipäivien perustajia sekä tapahtuman taiteellinen johtaja.


title: Kaisa Ranta

text: Kaisa Ranta on naimisissa Suomen Musiikintekijät ry:n toiminnanjohtajan ja Finlanders-orkesterissa pitkään vaikuttaneen Aku Toivosen kanssa.


title: Janne Tapio

text: Janne Tapio (s. 28. tammikuuta 1975 Rovaniemi) on entinen suomalainen moottorikelkkailija, joka edusti Lapin Moottorikelkkailijoita.


title: Janne Tapio

text: Tapio ajoi suomalaisella Lynx-merkillä, viimeksi Lynx Rave 440:llä ja Rave RE 600:lla. Hän lopetti uransa kauden 2007 jälkeen, jolloin hän loukkasi kyynärpäänsä Sveitsin MM-kisoissa.


title: Janne Tapio

text: Snowcross:


title: Bayreuth

text: Bayreuth on kaupunki Saksassa Baijerin osavaltion pohjoisosassa. Kaupunki sijaitsee Mainin Roter Main-sivujoen varrella. Asukasluku on 72 148 (2015).


title: Bayreuth

text: Bayreuthin musiikkijuhlat järjestetään vuosittain Bayreuthin oopperatalossa, joka toimii erityisesti Richard Wagnerin oopperoiden esityspaikkana. Wagner asui Bayreuthissa vuodesta 1872 aina kuolemaansa saakka vuoteen 1883.


title: Niemen

text: Niemen (, , , , ) on kaakkoiseen Itämereen laskeva joki, joka virtaa Valko-Venäjän, Liettuan ja Venäjän (Kaliningradin alue) alueilla.


title: Niemen

text: Niemen saa alkunsa Valko-Venäjällä Minskin ylängöltä, Minskin alueen Uzdan piiristä Minskin eteläpuolelta. Joen pituus on nykyisin 914 km. Latvavesillä tehdyt ojitus- ja kanavatyöt ovat lyhentäneet pituutta 24 km. Joki virtaa ensin 439 km Valko-Venäjällä, jatkaa 359 km Liettuan eteläosan halki ja edelleen 116 km Liettuan ja Venäjän Kaliningradin alueen rajajokena, ja päättyy Itämeren Kuurinhaffiin. Joen suurin syvyys on 5 metriä ja leveimmillään joki on noin 500 metriä leveä. Sen valuma-alue on 98 200 neliökilometriä, mistä runsas kolmannes Valko-Venäjän alueella. Niemen virtaa hitaasti, vain 1–2 m/s ja on purjehduskelpoinen lähes koko pituudeltaan.


title: Niemen

text: Niemenin merkittävimpiä sivujokia ovat Neris () (510 km) ja Šešupė (, ) (325 km). Sivujoista viisitoista on yli sata kilometriä pitkiä.


title: Niemen

text: Niemenin pääuoman varrella sijaitsevia kaupunkeja tai suurempia taajamia ovat Valko-Venäjällä Stoubtsy, Bjarozauka, Masty ja Hrodna, Liettuassa Druskininkai, Alytus, Prienai, Vilkija, Jurbarkas, Smalininkai ja Kaunas, sekä Neman ja Sovetsk Kaliningradin alueella.


title: Niemen

text: Niemen määrättiin vuonna 1422 Melnojärven rauhassa Saksalaisen ritarikunnan ja Liettuan suuriruhtinaskunnan rajaksi. Vuonna 1840 kirjoitetussa Deutschlandliedissä joki mainitaan Saksan itärajana (""Von der Maas bis an die Memel..."").


title: Niemen

text: Liettuassa jokeen viitataan "vesien isänä", koska "Nemunas" on maskuliininen sana. Lukuisat paikat, yritykset ja järjestöt kantavat sen nimeä. Joen kuuluisat mutkat on kuvattu myös Liettuan 500 litin seteleihin.


title: Sovetsk (Kaliningradin alue)

text: Sovetsk (), vuoteen 1946 saksalaisena Tilsit (, , ), on noin 43 000 asukkaan kaupunki Kaliningradin alueella Venäjällä. Kaupunki sijaitsee Niemenjoen rannalla Liettuan vastaisella rajalla, noin 40 kilometriä rannikolta sisämaahan.


title: Sovetsk (Kaliningradin alue)

text: Tilsit kasvoi Saksalaisen ritarikunnan vuonna 1288 perustaman linnan, Schalauenin talon ympärille. Se sai kaupunkioikeudet vuonna 1552. Kaupungissa solmittiin 1807 Tilsitin sopimus, jolla Ranskan ja Venäjän keisarit Napoleon I ja Aleksanteri I solmivat rauhan ja liittoutuivat sekä jakoivat Euroopan etupiireihin ja jättivät Preussin voimattomaksi. Sopimus allekirjoitettiin Niemenjokeen ankkuroidulla lautalla.


title: Sovetsk (Kaliningradin alue)

text: Marraskuussa 1918 kaupungissa allekirjoitettiin Tilsitin vetoomus, jossa vaadittiin liettualaisten asuttaman Itä-Preussin koillisosan (Vähä-Liettua) liittämistä juuri itsenäistyneeseen Liettuaan. Alue pysyi kuitenkin osana Saksaa lukuun ottamatta Memelin mandaattihallintoaluetta, jonka Liettua valtasi vuonna 1923 ja joka liitettiin siihen 1925.


title: Sovetsk (Kaliningradin alue)

text: Tilsit siirtyi toisen maailmansodan lopulla 1945 Saksan hallinnasta muun pohjoisen Itä-Preussin mukana osaksi Neuvostoliittoa ja edelleen Venäjän neuvostotasavallan Kaliningradin aluetta.


title: Sovetsk (Kaliningradin alue)

text: Sovetskissa on sodan tuhoista huolimatta jäljellä saksalaista jugendtyylin arkkitehtuuria. Kuningatar Luisen silta yhdistää kaupungin Liettuan Panemunėen.


title: Sovetsk (Kaliningradin alue)

text: Kaupungista on saanut nimensä Tilsit-juusto, Tilsiter, jota myös Sovetskissa valmistetaan.


title: Sovetsk

text: Sovetsk () tarkoittaa seuraavia maantieteellisiä paikkoja Venäjällä:


title: Professori Power

text: Professori Power, oikealta nimeltään Anthony Power on Marvel-kustantamon sarjakuvissa esiintyvä superroisto. Hänen ensiesiintymisensä tapahtui "Marvel Team-Up" (vol. I) -lehden numerossa 117 (1982).


title: Professori Power

text: Professori Power esiintyi ensimmäisen kerran Suomessa Semicin Sarjakirjan numerossa 86 (1986).


title: Professori Power

text: Alkuperäisessä kehossaan Professori Power omasi tavallisen, ikäisensä ihmisen voimat (joka ei urheile säännöllisesti). Uusitussa kehossaan Professori Power ja hänen taisteluhaarniskansa takasivat hänelle yli-inhimilliset fyysiset voimat, joiden avulla Power kykenee nostamaan noin 10 tonnia. Tämän lisäksi Professori Power on taitava strategikko ja suunnittelija.


title: Professori Power

text: Professori Power on lisäksi kehittänyt kyvyn säilyttää tietoisuutensa astraalitasolla, joskus jopa kuukausien ajan. Tämän jälkeen hän kykenee siirtymään joko omaansa tai Matthewin kehoon. Powerin voimakas mieli on erään kerran jopa liikutellut kahta robottia.


title: Professori Power

text: Powerilla on paljon muutakin korkeateknologista laitteistoa, kuten kehittyneitä Mandroideja, valtava lentävä linnoitus ja suuri maanalainen käytäväverkosto, jonka avulla Power kykeni liikuttelemaan linnoitustaan maan alla. Lisäksi siirtyessään ensimmäistä kertaa Matthewin ruumiiseen Power asensi tämän aivoihin alfa-muuntajan - salaperäisen laitteen, jonka todelliset kyvyt ovat vielä tuntemattomat.


title: Professori Power

text: Ilmestyessään jokin aika sitten jälleen piinaamaan supersankareita Powerin mieli valtasi voimallisen kyborgin, jonka voimien tasot ovat toistaiseksi tuntemattomat.


title: Professori Power

text: Haarniska on tehty hiilikuituteräksestä, jonka punoskuvio takaa hyvän liikkuvuuden ja uskomattoman suojan. Haarniska painaa noin 169 kg ja kesti kerran 33 kg TNT:ta metrin päästä laukaistuna. Haarniskan pääasiallinen voimanlähde on kylmäfuusiolla toimiva generaattori, joka sijaitsee haarniskan vyössä.


title: Professori Power

text: Haarniskassa on myös kehittynyt tietokoneistettu sensori, joka myötäilee Professori Powerin liikkeitä ja siirtää ne vaivatta raskaan haarniskan liikkeiksi.


title: Professori Power

text: Haarniskan tehokkain ase on kuitenkin alfa-muuntaja, joka lasertähtäyksen avulla ampuu korkeataajuuksisen elektroni-iskun, E-säteen vastustajaan. Ase sijaitsee hänen oikeassa kädessään ja tulituksen voima vastaa noin 45 kg TNT:ta. Ase tarvitsee kuitenkin massiivisen määrän virtaa ja siksi viiden sekunnin mittainen laukaisu vaatii ainakin 45 minuutin latausajan.


title: Professori Power

text: Haarniskassa on myös molemmissa saappaissa tehokkaat turbiinit, joiden ansiosta Professori Power kykenee lentämään noin 240 km/h ja nousemaan liki 152 metrin korkeuteen.


title: Hevossaari (Heinola)

text: Hevossaari on Heinolan kaupunginosa ja Ruotsalainen-järven suurin saari. Saaren länsipuolella on Kausanselkä, pohjoispuolella Kollarinselkä, itä- ja eteläpuolella Hevossaaren- eli Uittimensalmi. Saaren mitat ovat noin 0,5 km x 1,5 km.


title: Hevossaari (Heinola)

text: Saarelle pääsee maanteitse, ja sinne kulkee työmatka-aikoina paikallisliikenteen bussi. Saarelle johtava rautatie on nykyisin vajaakäytössä.


title: Hevossaari (Heinola)

text:
Saaressa on entisen Wihurinkosken, myöhemmin Mallasjuoman ja Hartwallin juomatehtaan rakennus, jonka tornimaisen toimiston yläosassa olevasta ruokalasta on näköalat ympäröivään vesistöön. Nykyään Hevossaaressa on useita muita yrityksiä
sekä Vasikkasaari-niemessä kaupungin siirtolapuutarha. Yksityisen kesäasutuksen lisäksi saarella on useita yhdistysten ja järjestöjen huviloita.


title: Hevossaari (Heinola)

text: Hevossaaressa on uimaranta. Siellä on myös muita uimapaikkoja. Saaren kiertäminen on mahdollista soutajille ja melojille. Matkaa kertyy 10–15 km lähtöpaikasta riippuen.


title: Hevossaari (Heinola)

text: Saaren eteläosassa sijainnut korkeahko soramäki on vuosikymmenien kuluessa käytetty seudun vilkkaan rakennustoiminnan raaka-aineeksi. 1990-luvulla lopetettuun soramonttuun puuhattiin tuolloin kaupallista matkailutoimintaa, esimerkiksi villin lännen teemakylää.


title: Hevossaari (Heinola)

text: Hevossaaren pengertien mantereen puoleisessa päässä ovat "Hevossaaren luolat", jotka oikeasti sijaitsevat Tähtiniemessä. Yksisuuakkoisen, kolmeen osaan haarautuvan luolaston pituus on 100–200 m. Kunkin haaran perillä on isompi tila, korkeudeltaan noin 20 m ja leveydeltään 10 m. Luolat ovat aikoinaan tehty Alkon tytäryhtiön Puukemia Oy:n tarpeisiin mahdollista polttoaine-etanolin valmistusta ja varastointia varten, mutta niitä ei ole käytetty hyötytarkoitukseen. Nykyisin pääsy luoliin on estetty ihmisiltä, sillä luolissa asustavan ilmeisen runsaan lepakkokannan rauha on turvattu.


title: Hevossaari (Heinola)

text: Puukemia Oy rakennutti saareen Keijukankaalle toistakymmentä yksi- tai kaksikerroksista asuintaloa, jotka oli tarkoitettu saarelle aiotun ksylitolia valmistavan tehtaan toimihenkilöiden ja työntekijöiden käyttöön. Jo aivan tehtaan rakennustyön alkuvaiheessa tehtaasta kuitenkin luovuttiin, mutta asuintalot jäivät. Ensin niitä vuokrasi kaupunkilaisille Puukemia, ja sittemmin Heinolan kaupunki, jolle alue myöhemmin siirtyi. Taloissa asui suuria lapsiperheitä, parhaimmillaan asukkaita oli noin 150. Kun kaupunki alkoi myöhemmin varata yhä enemmän tilaa tehtaille, asukkaat häädettiin ja kaikki talot purettiin ja jyrättiin maan tasalle 1970-luvun lopulla.


title: Selam

text: Selam () on Koillis-Etiopiasta löydetty lähes täydellisesti säilynyt etelänapinan luuranko ja kallo. Sitä pidetään yhtenä merkittävimpänä ihmisten evoluutioon liittyvänä löytönä ja täydellisimpänä tunnettuna hominidifossiilina. Selam on 3,3 miljoonaa vuotta vanha noin 3-vuotiaan tyttölapsen luuranko. Selam on Australopithecus afarensis -lajin edustaja. Etelänapinat elivät noin 4-3 miljoonaa vuotta sitten, jolloin muinaiset ihmisten esi-isät alkoivat kävellä pystyasennossa kahdella jalalla. Merkittävin etelänapinalöytö ennen Selamia oli Lucyksi nimetty vuonna 1974 Etiopiasta löydetty naarashominidin luuranko. Noin 3,2 miljoonaa vuotta vanha Lucy eli noin 100 000 - 150 000 vuotta Selamin jälkeen. Selamia on nimitetty myös "Lucyn lapseksi", sillä ne voisivat hyvinkin olla äiti ja tytär, jos olisivat eläneet samaan aikaan.


title: Selam

text: Selamiksi nimetyssä luurangossa on sekä apinan että ihmisen piirteitä. Selamista on jäljellä harvinaisen hyvin säilynyt kokonainen kallo, leuka- ja niskaluut, ylävartalo selkärankoineen, suuri osa käsien ja jalkojen luista, ja yksi käpertynyt sormi. Tutkijat arvelevat että Selam käveli kahdella jalalla ja tarpeen vaatiessa se osasi kiipeillä ja keinua puissa. Heidän mukaansa Selam on välimuoto apinasta ja alkuihmisestä. Selamin käsivarret ovat pitkät, niitä on kuvailtu gorillamaisiksi. Lapaluu on välimuoto nykyihmisen ja apinan lapaluusta. Löytynyt koukistunut sormi on käpertynyt samaan tapaan kuin nuorilla simpansseilla. Sillä sen arvellaan saaneen tukevan otteen oksista. Selamin on päätelty kävelleen pystyasennossa lonkan, jalkojen ja polven luiden rakenteen perusteella. Apinamaisia piirteitä jotka erottavat sen alkuihmisestä ovat muun muassa lyhyt ja paksu niska ja sisäkorvan tasapainoelin. Yksi merkittävimmistä säilyneistä luista on kieliluu. Se on kurkunpään keskeinen luu, joka tukee kurkun ja kielen lihaksia. Kieliluita ei ole säilynyt montaakaan kappaletta. Kieliluun perusteella voidaan päätellä, mitä äänteitä Selam olisi mahdollisesti pystynyt muodostamaan. Kielitaidon arvelleen olleen yhdessä aivojen koon kasvun kanssa yksi tärkeimmistä ihmislajin kehityksen vaiheista. Selamin kieliluuta ei vielä ole tutkittu.


title: Selam

text: Selam löydettiin Koillis-Etiopiasta Dikikan alueen hiekkakivikerrostumista. Sen huomasi 10. joulukuuta vuonna 2000 sattumalta tutkinta-alueella vieraillut etiopialainen Tilahun Gebreselassie. Alustavat tutkimustulokset esiteltiin tiedelehti Naturessa 20. syyskuuta 2006. Tutkijat kaivoivat varovaisesti luurankoa esiin viiden vuoden ajan hiekanjyvä kerrallaan sitä ympäröineestä hiekkakivestä, ettei se vain vahingoittuisi. Selamin luista on pystytty päättelemään jonkin verran hänen elinalueestaan. Seudun arvellaan olleen virtaavan joen ansiosta rehevää metsien ja ruohikkojen peittämää maastoa. Todennäköisesti Selam kuoli jäätyään äkillisen tulvan alle, joka hautasi hänet nopeasti hiekkaan. Siksi hänen ruumiinsa fossilisoitui hyvin. Myös Lucy löydettiin samalta alueelta neljän kilometrin päästä.


title: Parhaat 1973–76

text: Parhaat 1973–76 on suomalaisen rockyhtyeen Jussi & The Boysin kokoelma-albumi.


title: Lauren Ambrose

text: Lauren Ambrose (oik. Lauren Anne D'Ambruoso, s. 20. helmikuuta 1978 New Haven, Connecticut) on yhdysvaltalainen näyttelijä.


title: Lauren Ambrose

text: Lauren Ambrosen tunnetuin roolityö on Claire Fisherin osa HBO:n "Mullan alla" ("Six Feet Under") -sarjassa vuosina 2001–2005. Hän on näytellyt muun muassa "Viiden juttu" ("Party of Five") -sarjassa vuonna 1999 ja elokuvissa, mutta todellinen läpimurto on ollut vasta "Mullan alla".


title: Lauren Ambrose

text: Ambrosella on myös oopperalaulajan koulutus.


title: First Rays of the New Rising Sun

text: First Rays of the New Rising Sun on yhdysvaltalaisen rock-kitaristi Jimi Hendrixin postuumisti julkaistu levy, jonka kappaleet ovat peräisin hänen kesken jääneeltä albumiltaan. Levyn sävellysmateriaali on äänitetty vuosina 1968 - 1970. Ennen kuolemaansa Hendrix suunnitteli tupla- tai mahdollisesti jopa tripla-LP-levyä. Albumin nimeksi harkittuja vaihtoehtoja olivat ainakin "First Rays of the New Rising Sun", "Straight Ahead" ja "Both Ways".


title: First Rays of the New Rising Sun

text: Albumille aiottua materiaalia julkaistiin jo 1970-luvulla useille eri levyille hajotettuna. Näistä tärkein oli ensimmäinen, "Cry of Love" (1971). Avustavina tuottajina toimineet rumpali Mitch Mitchell ja Eddie Kramer tekivät "Cry of Loven" kappaleisiin pian Hendrixin kuoleman jälkeen vain ne muutokset, joista oli keskusteltu aiemmin (lähinnä lopulliset miksaukset). Sopimussyistä "Cry of Lovelta" kuitenkin puuttui useita tärkeitä kappaleita. Osa keskeneräisen levyn kappaleista oli jo sovittu laitettavaksi "Rainbow Bridge" -nimiselle levylle, joka julkaistiin samoihin aikoihin. Vasta vuonna 1997 materiaalista koottiin edustava yhden albumin kokonaisuus Hendrixin perikunnan saatua oikeudet päättää asioista.


title: First Rays of the New Rising Sun

text: Aiemmin markkinoilla ollut levy "Voodoo Soup" (1995) sisälsi samaa materiaalia, jota oli kuitenkin editoitu voimakkaasti, mikä aiheutti närää Hendrixin musiikin kuuntelijoiden parissa.


title: First Rays of the New Rising Sun

text: Levyn kappalejärjestyksessä on hyödynnetty Hendrixin jälkeensä jättämiä muistiinpanoja. "First Rays of the New Rising Sun" on kuitenkin keskeneräinen työ. Monet albumin kappaleista ovat enemmän tai vähemmän valmiita, mutta joukkoon mahtuu myös viimeistelemättömiä sävellyksiä. "Belly Button Window" on pelkkä demonauha. "Hey Baby" on vasta alustava otto, joka olisi mahdollisesti tehty kokonaan uusiksi. "Straight Ahead" -kappaleeseen jäänyttä vokaaliraitaa ei ollut tarkoitus käyttää lopullisessa versiossa. Instrumentaalikappale "Beginnings" on niin ikään jäänyt työstämisvaiheeseen. Woodstockissa Hendrix soitti kappaleesta sovituksen, jossa on pidempiä, kakkoskitaristina toimineen Larry Leen soittamia osuuksia. "Drifting"-kappaleeseen oli Hendrixin kanssa suunniteltu joko uutta kitararaitaa tai sitten vibrafoniraitaa. Kitaristin kuoleman jälkeen päädyttiin jälkimmäiseen ratkaisuun.


title: First Rays of the New Rising Sun

text: Eräät Hendrixin albumille aikomat kappaleet ovat niin keskeneräisessä tilassa, ettei niitä haluttu julkaista vuoden 1997 "First Rays" -albumilla. Useita tällaisia kappaleita on kuitenkin sittemmin julkaistu albumeilla "South Saturn Delta" (1997) ja "Valleys of Neptune" (2010). Aikaisemmin, 1970- ja 1980-luvuilla, oli julkaistu useita albumeja, joilla keskeneräisiksi jääneitä tai Hendrixin hylkäämiä kappaleita oli yritetty viimeistellä laajamittaisilla editoinneilla. Näiden viimeksi mainittujen levyjen tasoa on useimmiten pidetty vaatimattomana tai jopa ala-arvoisena, ja monien mielestä ne halvensivat Hendrixin musiikillista perintöä.


title: First Rays of the New Rising Sun

text: Hendrixin kiertueohjelmistoon keskeneräiseltä levyltä ehtivät päätyä ainakin "Izabella", "Hey Baby (New Rising Sun)", "In From the Storm", "Straight Ahead", "Room Full of Mirrors" ja "Freedom". "Dolly Dagger" -kappaleesta suunniteltiin promootiovideota, joka viimeisteltiin 1990-luvulla. "Ezy Ryder" tehtiin "Easy Rider" -elokuvan innoittamana. Itse elokuvassa on Hendrixin musiikkia, mutta tämä kyseinen kappale tehtiin vasta elokuvan jälkeen. "My Friend" tehtiin jo vuonna 1968 "Electric Ladyland" -levyn aikoihin, eikä Hendrix tiettävästi ollut aikeissa sisällyttää sitä "First Rays" -albumilleen. Monille Hendrixille ihailijoille läheinen kappale on runollinen balladi "Angel", joka kertoo Hendrixin nuorena kuolleesta äidistä.


title: First Rays of the New Rising Sun

text: Buddy Miles soittaa rumpuja kappaleissa "Room Full of Mirrors", "Ezy Ryder" ja "Izabella". Joissakin painoksissa "Izabellan" rumpaliksi on merkitty virheellisesti Mitchell. "Stepping Stone" -kappaleessa oli alun perin Milesin rummut, mutta Hendrix käski Mitchelliä nauhoittamaan uuden rumpuraidan.


title: First Rays of the New Rising Sun

text: Levy on saanut nimensä Arthur C. Clarken kirjan "Marsin aamunkoitto" inspiroimana. Kirjassa Jupiterin kuu muutetaan uudeksi auringoksi lämmittämään Marsia. Kappaleessa "Hey Baby (New Rising Sun)" mainitaan "Jupiter-aurinko" ja levyn nimi mainitaan kappaleessa "Izabella".


title: Tuomas Uusimäki

text: Tuomas Uusimäki (s. 9. heinäkuuta 1977 Kokkola) on entinen suomalainen jalkapalloilija. Hän oli pelipaikaltaan puolustava keskikenttäpelaaja.


title: Tuomas Uusimäki

text: Kokkolan Pallo-Veikkojen kasvatti Uusimäki edusti kesään 2007 saakka Itävallan Bundesligassa pelaavaa Grazer AK:ta. Ennen Itävaltaan siirtymistä edusti hän Ruotsin Allsvenskanissa pelannutta Örgryte IS:ää kahden kauden ajan ja sitä ennen Superettanin BK Häckeniä kolmen kauden verran.


title: Tuomas Uusimäki

text: Veikkausliigassa hän on pelannut Vaasan Palloseuran ja FF Jaron riveissä yhteensä 63 ottelua, onnistuen maalinteossa kerran. A-maajoukkueessa Uusimäki on pelannut 5 ottelua. Hän debytoi maajoukkueessa vasta 28-vuotiaana.


title: Tuomas Uusimäki

text: Kesäkuussa 2007 Uusimäki siirtyi takaisin Ykkösessä pelaavan KPV:n riveihin 2,5-vuotisella sopimuksella. Hän pelasi kokkolalaisjoukkueen riveissä kolmen kauden verran.


title: Lee Young-you

text: Lee Young-you () on eteläkorealainen manhwa-taiteilija. Hänet tunnetaan Suomessakin ilmestyneestä viisiosaisesta sarjasta "Kill Me, Kiss Me".


title: Punainen jättiläinen (kustantamo)

text: Punainen jättiläinen on suomalainen sarjakuvakustantamo, joka on erikoistunut manhwaan ja mangaan.


title: Punainen jättiläinen (kustantamo)

text: Minna Haverinen ja Antti Grönlund perustivat kustantamon vuonna 2005 ja möivät sarjakuvaliiketoiminta-alueen Kustannusosakeyhtiö Tammelle tammikuussa 2009. Siitä lähtien kustantamo on toiminut Tammen toimipisteessä Helsingissä samoissa tiloissa Sangatsu Mangan kanssa.


title: Punainen jättiläinen (kustantamo)

text: Sangatsu Mangan kustannuspäällikkö Antti Valkama on vastannut Tammen molemmista mangakustannuslinjoista kesäkuusta 2011 lähtien.


title: GameSpy

text: GameSpy (myös "Game Spy Industries") oli IGN Entertainment -mediayhtiöön kuulunut tietokone- ja videopeliaiheisten verkkosivustojen joukko. GameSpy tarjosi peliaiheisten sivustojen ohella verkkopelipalveluita ja -ohjelmistoja. GameSpyn historia alkoi vuonna 1996 julkaistusta Quake-palvelinten hakuohjelmasta nimeltään QSpy. GameSpy toimi News Corporationin alaisuudessa ja sen pääkonttori sijaitsi Costa Mesassa, Kaliforniassa.


title: GameSpy

text: 21. helmikuuta 2013 lopetettiin GameSpyn kotisivujen päivittäminen. IGN ilmoitti huhtikuussa 2014 lopettavansa GameSpy-palvelunsa 30. toukokuuta 2014. Osa EA:n peleistä toimi kuitenkin vielä kuukauden tämän jälkeen. Tämän jälkeen useat moninpelit eivät enää kykene näyttämään pelaajalle saatavilla olevia pelipalvelimia, lakkautettavien pelien joukossa on muun muassa Battlefield 2, Crysis 2,


title: GameSpy

text: Useat pelikehittäjät ovat tehneet päivityksiä ja poistuneet Gamespy riippuvuudestaan siirtämällä moninpelinsä muihin palveluihin, esimerkiksi Arma 2: Operation Arrowhead siirtyi Steam palvelimien kautta toimivaan moninpeliin. Pelaajat yrittävät pitää Battlefield 2 pelin moninpelilistoja pystyssä omilla palvelimillaan.


title: Kirkwall

text: Kirkwall (, ) on Orkneysaarten pääkaupunki ja hallinnollinen keskus. Jaarli Rognvald Brusason perusti Kirkwallin noin vuonna 1035. Kaupungin nimi tulee muinaisnorjasta, jossa "kirkjuvagar" tarkoittaa kirkkolahtea. Kirkwallissa on muun muassa Pyhän Magnuksen katedraali ja Kirkwallin lentoasema. Kaupungissa on noin 7 500 asukasta.


title: Kirkwall

text: Simpsoneissa esiintyvän talonmies Willie -nimellä tunnetun kuvitteellisen hahmon syntymäpaikan kerrotaan eräässä sarjan jaksossa olevan Kirkwall.


title: Stromness

text: Stromness on Skotlannin Orkneysaarten toiseksi suurin kaupunki Kirkwallin jälkeen. Se sijaitsee pääsaaren lounaisrannikolla, noin kuusitoista mailia Kirkwallista länteen.


title: Stromness

text: Stromnessissa on noin 2 200 asukasta. Kirjailija George Mackay Brown syntyi ja eli siellä.


title: Rotten Tomatoes

text: Rotten Tomatoes () on Time Warner -mediaryhmään kuuluva elokuva-aiheinen verkkosivusto. Sivusto tarjoaa tietoja, arvosteluja ja uutisia. Sivuston ylläpitäjät kokoavat materiaalin Internetistä, ja arvostelut jaetaan myönteisiin ja kielteisiin arvioihin. Teoksen arvioiden ollessa vähintään 60-prosenttisesti positiivisia se merkitään ”tuoreeksi” punaisella tomaatilla. Muussa tapauksessa merkintä on ”mätä”.


title: Rotten Tomatoes

text: Sivusto perustettiin vuonna 1999. Alexan mukaan Rotten Tomatoes oli kesäkuussa 2017 maailman 446:ksi vierailluin verkkosivu ja Yhdysvalloissa 149:s. Flixster osti sivuston IGN:ltä vuonna 2010, ja Flixster puolestaan myytiin Rotten Tomatoesin mukanaan Time Warnerille vuonna 2011.


title: Luettelo Jimi Hendrixin esittämistä lainakappaleista

text: Seuraavista lainakappaleista useimpia on esitetty ainoastaan live-esiintymisissä. Studioalbumeilla Hendrixin ainoat lainakappaleet ovat "Hey Joe", "All Along the Watchtower" sekä "Come On (Let the Good Times Roll)". Hän myös harkitsi "Rollin' Stone (Catfish Bluesin)" laittamista ensimmäiselle levylleen sekä Bob Dylanin "Drifter's Escapea" kesken jääneelle levylleen.


title: Lerwick

text:
Lerwick on Shetlandsaarten ainoa kaupunki. Se sijaitsee pääsaaren itärannikolla, yli 160 kilometrin päässä Ison-Britannian saaren pohjoisrannikolta. Vuonna 2010 kaupungissa oli 7 500 asukasta.
Noin puolet shetlantilaisista asuu enintään 16 kilometrin päässä Lerwickistä.


title: Lerwick

text: 1600-luvulla perustettu Lerwick on Yhdistyneen kuningaskunnan pohjoisin kaupunki.


title: Galaxy

text: Galaxy tarkoittaa seuraavia asioita:


title: Kinetoskooppi

text: Kinetoskooppi on laite, jolla voi katsella elävää (liikkuvaa) kuvaa. Yhdysvaltalainen keksijä Thomas Alva Edison esitti laitteen periaatteen vuonna 1888.


title: Kinetoskooppi

text: Vaikka kyseessä ei ollut elokuvaprojektori — laite oli suunniteltu näyttämään filminauhan sisältö yhdelle henkilölle kerrallaan laitteen kotelossa olevan aukon kautta — kinetoskooppi esitteli myöhemmissäkin laitteissa ennen videoiden markkinoilletuloa käytetyn tavan esittää liikkuvaa kuvaa luomalla liikkeen illuusio esittämällä peräkkäisten rei'itetyllä filminauhalla olevien kuvien sarja valonlähteen ja suurinopeuksisen sulkimen avulla. Edisonin työntekijä William Kennedy Laurie Dickson vastasi laitteen käytännön kehittämisestä vuosina 1889–1892. Dicksonin työryhmä kehitti laitetta varten ensimmäisen käyttökelpoisen selluloidifilmin ja otti käyttöön laitteessa 35 mm:n kinofilmikoon. Kinetoskoopin ja fonografin yhdistelmässä kinetofonissa ( tai "Phonokinetoscope") lisättiin kinetoskooppiin myös ääni fonografin ääntä tallentavan vahasylinterin avulla.


title: Kinetoskooppi

text: Kinetoskoopin kaupallinen ensi-ilta oli New Yorkin Broadwaylla 14. huhtikuuta 1894.


title: Kinetoskooppi

text: Kinetoskoopin filmiä pyöritti sähkömoottori. Filmin pituus oli noin 50 jalkaa (n. 15,2 m). Katseluaukossa oli suurentavat linssit. Kutakin kuvaa valaisi sulkimeen yhdistetty sähkölamppu vain hetken kerrallaan, mikä loi liikkeen vaikutelman.


title: Assyrialaiset

text: Assyrialaiset tarkoittaa:


title: Ragnarök (sarjakuva)

text: Ragnarök on Myung-Jin Leen luoma manhwa-sarja, jonka tarina pohjautuu skandinaaviseen samannimiseen maailmanloppuun. Suomeksi sarjaa on käännetty 10 osaa ja julkaisijana on toiminut Punainen Jättiläinen. Ragnarök ("Jumalan hämärä") kertoo Chaos-nimisestä soturimiehestä ja hänen ystävistään Iris Irinestä, Fenris Fenririksestä ja Lokista. Ragnarok Online -peli pohjautuu tähän sarjakuvaan.


title: Honkanummen hautausmaa

text: Honkanummen hautausmaa () on Helsingin seurakuntayhtymän hautausmaa. Se sijaitsee Vantaan Hakkilassa Vanhan Porvoontien molemmin puolin, ja sen etäisyys Helsingin keskustasta noin 18 kilometriä. Hautausmaa vihittiin käyttöön vuonna 1951, ja ensimmäinen hautaus oli tammikuussa 1957. Ensimmäinen vainaja oli joulukuussa 1956 kuollut valtion kirjastotoimiston johtaja Mauno Kanninen. Hautausmaan pinta-ala on noin 76 hehtaaria. Siunauskappeli vuodelta 1955 on arkkitehti Erik Bryggmanin suunnittelema. Kappelin yhteydessä on vuonna 1991 käyttöön otettu krematorio.


title: Honkanummen hautausmaa

text: Vuodesta 2007 hautausmaan luoteispuolella on ollut seurakunnan ylläpitämä tunnustukseton hauta-alue, jonka käyttö on kuitenkin jäänyt hyvin vähäiseksi. Monet uskonnottomat toivovat tulevansa haudatuksi hautausmaalle, joka ei olisi minkään uskonnollisen yhteisön omistama tai ylläpitämä.


title: Honkanummen hautausmaa

text: Hautausmaan laajuus on noin 76 hehtaaria ja sen on suunnitellut arkkitehtipariskunta Aili ja Niilo Pulkka.Häiriköt-yhtyeen "Järkeäkonnitus"-levyllä on kappale nimeltä ”Honkanummen hautausmaa”.


title: Honkanummen hautausmaa

text: Arttu Wiskari mainitsee kappaleessa ”Mökkitie” Honkanummen hautausmaan.


title: Ohio Players

text: Ohio Players oli 1970-luvun R&B -yhtye. Kappalemateriaali koostuu funkista ja soul-balladeista. Mustista muusikoista koostuva ryhmä aloitti jo vuonna 1959 nimellä Ohio Untouchables.


title: Ohio Players

text: Yhtyeen kuuluisin hitti on "Love Rollercoaster". Muita parhaisiin luettuja kappaleita ovat esimerkiksi "Skin Tight", "Fire", "Funky Worm", "Sweet Sticky Thing" ja "Who'd She Coo". Näistä "Fire" ja "Love Rollercoaster" ylsivät R&B-listan lisäksi myös pop-listojen ykköseksi USA:ssa. Tunnetuimmissa kappaleissa päävokalistina on kitaristi Leroy "Sugarfoot" Bonner.


title: Ohio Players

text: Vuonna 1972 julkaistut "Pain" ja "Pleasure" ovat onnistuneimpina pidettyjä levyjä ennen Mercury -yhtiön kautta. Niiden musiikki on enemmän jammailutyyppistä funkia pitkine sooloineen. Levyä "Pain" ei kannessa komeilevan piiskanaisen takia haluttu myydä kaikissa kaupoissa. Myös muut alkuaikojen levyt hyödynsivät S&M-tyyppistä tematiikkaa kansikuvissaan. Levyltä "Pleasure" löytyy listaykköseksi noussut "Funky Worm" single, joka aikanaan herätti huomiota syntetisaattorin vingutuksensa takia.


title: Ohio Players

text: Varhaisilla levyillä tärkeässä roolissa ollut kosketinsoittaja Junie Morrison jätti vuonna 1974 yhtyeen, ja levy-yhtiöksi vaihtui Mercury. Tästä alkoi kuitenkin ryhmän menestynein kausi. Tunnetuimmaksi albumiksi kohosi vuoden 1975 "Honey", jonka kansikuvan ja sisäkannen alaston nainen herätti aikanaan kohua (kuvissa käytetty aine ei ole aitoa hunajaa). Myös levyt "Fire" ja "Skin Tight" edustavat tunnetuine nimikkoraitoineen Mercury-kauden huippua.


title: Ohio Players

text: "Love Rollercoaster" -kappaleeseen liittyneen urbaanilegendan mukaan kappaleen lopussa esiintyvä korkea kirkuminen herätti keskustelua ihmisten keskuudessa. Luullaan, että kappaleen levyttämisen aikana nainen murhattiin viereisessä huoneessa, studiorakennuksessa.


title: Edinburgh (Tristan da Cunha)

text: Edinburgh [] on Yhdistyneelle kuningaskunnalle kuuluvan Tristan da Cunhan saariryhmän pääkaupunki eteläisellä Atlantilla. Se tunnetaan myös pidemmällä nimellä Edinburgh of the Seven Seas ja paikallisten keskuudessa nimellä ”The Settlement”.


title: Edinburgh (Tristan da Cunha)

text: Edinburgh perustettiin, kun Yhdistynyt kuningaskunta otti Tristan da Cunhan haltuunsa 1815. Kaupungissa on muun muassa satama, hallitsijan asumus ja postitoimisto. Kaupunki kärsi pahoin vuonna 1961 sattuneesta tulivuorenpurkauksesta, jonka vuoksi asukkaat joutuivat väliaikaisesti siirtymään Britanniaan.


title: Edinburgh (Tristan da Cunha)

text: Edinburgh sijaitsee Tristan da Cunhan pohjoisrannikolla.


title: Edinburgh (täsmennyssivu)

text: Edinburgh on:


title: The Supremes

text: The Supremes oli yhdysvaltalainen lauluyhtye, joka perustettiin Detroitissa vuonna 1959. Yhtyeen ohjelmistoon kuului popia, soulia, iskelmää ja diskomusiikkia. Tunnetuimman kokoonpanon muodostivat Diana Ross, Florence Ballard ja Mary Wilson.


title: The Supremes

text: Motown-levy-yhtiö teki The Supremesin kanssa levytyssopimuksen, ja yhtye teki peräti kaksitoista Yhdysvaltain listaykköstä vuosina 1964–1969. Se oli Motownin tuottoisin yhtye. The Supremes on saanut eniten listaykkösiä Yhdysvalloissa The Beatlesin ja Elvis Presleyn jälkeen. Useimmat hitit olivat Motownin ahkeirimpien lauluntekijöiden eli Lamont Dozierin ja Hollandin veljesten (Brian ja Eddie) kirjoittamia. The Supremesiä pidetään yhtenä niistä yhtyeistä, jotka toivat tummaihoisten lauluyhtyeiden musiikin laajan yleisön suosioon.


title: The Supremes

text: Diana Rossin soolouralle lähtemisen jälkeen The Supremes ei mainittavammin menestynyt. Suomessakin on käynyt esiintymässä The Supremesin kokoonpano, jossa ei ole yhtään alkuperäistä jäsentä.


title: The Supremes

text: Florence Ballard kuoli vuonna 1976.Rock and Roll Hall of Fameen valittu vuonna 1988.


title: Laaban

text: Laaban eli Laban (, ) on Vanhan testamentin henkilö, Betuelin poika, Iisakin vaimon Rebekan veli sekä Jaakobin vaimojen Raakelin ja Leean isä.


title: Laaban

text: Laaban asui Harranissa, josta Aabraham aikoinaan oli lähtenyt eteenpäin. Hänen ensiesiintymisensä Raamatussa on Ensimmäisen Mooseksen kirjan 24. luvussa, jossa Aabraham lähettää taloudenhoitajansa hakemaan morsianta pojalleen Iisakille. Palvelija matkustaa Mesopotamiaan, josta tämä löytää Rebekan. Jakeessa 29 mainitaan myös Rebekan veli Laaban, joka toivottaa taloudenhoitajan tervetulleeksi ja hoitaa avioliiton käytännön järjestelyt isänsä Betuelin kanssa.


title: Laaban

text: Laabanin merkittävin esiintyminen Raamatussa on kuitenkin vasta 1. Mooseksen kirjan 29.–31. luvuissa, joissa hän esiintyy Jaakobin isäntänä ja appena. Jaakob pakenee näet enonsa luo huijattuaan esikoissiunauksen Esaulta. Hän sopii menevänsä naimisiin Raakelin kanssa ja palvelemaan maksuksi seitsemän vuotta. Laaban kuitenkin huijaa Jaakobia ja vie häävuoteeseen vanhemman sisaren Leean. Saadakseen myös Raakelin Jaakob sitoutuu toiseenkin seitsemän vuoden palvelukseen.


title: Laaban

text: Kun 14 vuoden palvelusaika on kulunut loppuun, Jaakob pyytää Laabanilta lupaa lähteä kotiin. Laaban pyytää Jaakobia kuitenkin jäämään palvelukseensa. Palkaksi sovitaan kaikki ne lampaat, jotka olisivat kirjavia. Symbolisen magian, Jumalan avun ja sopivan jalostustyön yhdistelmällä Jaakob onnistuu saamaan karjan tuottamaan aina sellaisia lampaita, jotka on sovittu hänen palkakseen, vaikka palkkasopimusta muutetaankin useita kertoja. Tämän seurauksena Laabanin ja Jaakobin välit hiljalleen kylmenevät.


title: Laaban

text: Lopulta Jaakob lähtee kotimatkalle salaa Laabanilta perheineen, omaisuuksineen ja suurine karjoineen. Laaban lähtee ajamaan häntä takaa, mutta on saanut Jumalalta kiellon tehdä pahaa Jaakobille. Vihaisen sananvaihdon jälkeen miehet sopivat välinsä ja solmivat rauhanliiton valalla vannoen. Tämä jää Laabanin viimeiseksi esiintymiseksi Raamatussa.


title: Kenneth Miller

text: Kenneth R. Miller ("Ken Miller") (s. 1948) on biologian professori Brown University:ssa.


title: Kenneth Miller

text: Miller on katolinen ja on tullut tunnetuksi älykkään suunnitelman kritisoijana. Miller esittää kirjassaan "Finding Darwin's God", että Jumala ja evoluutio eivät ole toisensa poissulkevia.


title: Kenneth Miller

text: Miller väitteli filosofian tohtoriksi Coloradon yliopistossa vuonna 1974.


title: Kenneth Miller

text:
Miller oli todistajana oikeudessa "Selman v. Cobb County" -oikeudenkäynnissä, jossa "älykkään suunnittelun" kannattajat testasivat tarrakampanjan laillisuutta. Tarrakampanjan tarkoituksena oli laittaa biologian oppikirjaan tarra, jossa kerrottiin että "evoluutio on teoria, ei fakta". Miller, joka oli yhtenä kirjoittajana biologian oppikirjassa "Biology: The Living Science", oli sitä mieltä että tarrakampanja ei "mennyt riittävän pitkälle", ja kehotti ihmisiä suhtautumaan kaikkeen tieteeseen avoimesti. Millerin mielestä tarra olisi ollut hyväksyttävissä muodossa "tiedettä, ei fakta".
Oikeuden päätös oli, että tarrat rikkoivat lakia. Päätös on tarkistettavana.


title: Kenneth Miller

text: Miller oli myös asiantuntijatodistajana "Kitzmiller v. Dover Area School District" -oikeudenkäynnissä, jossa käsiteltiin "älykkään suunnittelun" suhdetta koulutusohjelmaan. Oikeudenkäynnissä Miller puhui muun muassa siitä, voiko palautumaton monimutkaisuus syntyä vähittäisin muutoksin, vai ovatko toiminnalliset välimuodot mahdottomia.


title: Laupeus

text: Laupeus sana on merkitykseltään lähellä sanoja sääliväisyys, armo ja rakkaus. Ihminen voi olla laupias ja hän voi harjoittaa laupeuden tekoja. Laupias samarialainen on eräs tunnettuja Jeesuksen käyttämiä vertauksia. Sanaan sisältyy ajatus säälistä ja myötätunnosta hädässä olevaa kohtaan. Se ei ole ainoastaan passiivista myötätuntoa, vaan aktiivista toimintaa aiheuttavaa tunnetta, joka saa ihmisen auttamaan heikommassa asemassa olevaa omalla kustannuksellaan.


title: Laupeus

text: Klassisessa kreikassa "elos" tarkoittaa tunnetta, joka valtaa ihmisen jonkin pahan tai onnettomuuden kohdattua lähimmäistä. Eräät filosofit, kuten esimerkiksi stoalaiset, pitivät laupeutta sielun sairautena, mutta Raamattu korostaa usein ja painokkaasti laupeuden tärkeyttä.


title: Laupeus

text: Jumala on laupias. Ps 103:8-13


title: Laupeus

text:
Daavid sanoi, että jumalan laupeus tekee hänestä suuren. Ps 18:36
San 19:22 sanoo, että ihaninta ihmisessä on hänen laupeutensa


title: Tarsos

text: Tarsos () on kaupunki nykyisen Turkin alueella. Kaupungin väkiluku oli vuonna 2015 noin 253 000 asukasta.


title: Tarsos

text: Tarsos sijaitsee Tarsosjoen varrella, noin 12 km Välimeren rannikosta. Se on voinut hyödyntää sekä Taurusvuorten läpi kulkevaa Kilikian solaa että Rhegman satamaa, joten sillä on ollut hyvät yhteydet koko Levantin alueelle.


title: Tarsos

text: Antiikin aikaan Tarsos toimi Kilikian pääkaupunkina, kunnes maasta tuli Rooman provinssi. Siellä oli filosofeistaan kuuluisa yliopisto. Kleopatran ja Marcus Antoniuksen kuuluisa ensikohtaaminen tapahtui Tarsoksessa 41 eaa. Apostoli Paavali syntyi Tarsoksessa ajanlaskumme alkuvuosina.


title: Tarsos

text: Kaupunki sai paljon vaikutteita kreikkalaisilta ja Aleksanteri Suuren sotaretki teki kaupungista yhä enemmän hellenistisen.


title: Tarsos

text: 600-luvulla islamin uskoiset arabit valloittivat kaupungin.


title: Tarsos

text: Nykyisin Tarsus on alueensa kaupallinen keskus, jossa välitetään ja jalostetaan ympäristössä tuotettua maissia, villaa, taljoja ja vuotia.


title: Antz Extreme Racing

text: Antz Extreme Racing on vuonna 2002 valmistunut PlayStation- ja Xbox-peli. Peli pohjautuu elokuvaan Antz-muurahaiset. Pelissä pelataan neljää urheilulajia: juoksua, rallia, slalomia ja lentoa kärpäsellä.


title: Antz Extreme Racing

text: Radassa on tavallisesti kolme kierrosta. Peleissä on myös aikarajoja.Pelin saa joko yksin- tai kaksinpeliksi. Pelattavia hahmoja on kuusi Prinsessa Bala, Z, Azteca, Weawer, kenraali Mandible ja Cutter. Aluksi ovat vain Bala ja Z.


title: Antz Extreme Racing

text: Pelissä on kukkia, joista saa eri aseita:Lentoajoneuvot ovat usein kärpäsiä, slalomlaudat yleensä lehtiä. Ralliauton moottorina toimii usein eri kokoinen kärpänen tai joskus leppäkerttu. Treetop t:ssä ajetaan tosin hämähäkeillä/kuoriaisilla. Pelissä on toiminto, jossa kisaajoiden autot menevät eli sekoittuvat uusiksi. Autojen pyörät ovat usein nappeja tai korkkeja. Eri ajoneuvoja:


title: Nils Ursin

text: Nils Kristian Ursin (s. 20. toukokuuta 1974 Kuopio) on suomalainen basisti, joka tunnetaan parhaiten Timo Rautiainen & Trio Niskalaukaus -yhtyeestä. Ursin soitti bassoa myös Timo Rautiaisen soolokokoonpanossa vuosina 2006–2010.


title: Nils Ursin

text: Ursin on yhdessä ex-Niskalaukaus-kitaristi Jarkko Petosalmen kanssa vaikuttanut 1990-luvun alkupuolella death metal -yhtyeessä nimeltä Paraxism.


title: Nils Ursin

text: Trio Niskalaukauksen kotisivuilla 1. marraskuuta 2006 julkaistun tiedotteen mukaan Ursinin uusi oma yhtye on progressiivista metallia soittava Archead, jolta on valmistumassa demo. Myöhemmin on luvassa pitkäsoitto, jos yhtye pääsee sopimukseen julkaisijan kanssa.


title: Nils Ursin

text: Ursin käyttää ESP-merkkisiä soittimia.


title: Nils Ursin

text: Nils Ursin on ollut naimisissa vuodesta 2002.


title: Riccardo Muti

text: Riccardo Muti (s. 28. heinäkuuta 1941 Molfetta) on italialainen kapellimestari. Muti toimi Milanon La Scalan musiikillisena johtajana vuosina 1986–2005 ja Philadelphian orkesterin musiikillisena johtajana 1980–1992.


title: Riccardo Muti

text: Riccardo Muti voitti 1967 nuorten kapellimestarien Cantelli-palkinnon. Hän toimi Maggio Musicale Fiorentino -musiikkijuhlien johtajana 1968–1980. Hän on johtanut lontoolaista Philharmonia-orkesteria säännöllisesti vuodesta 1972, ja seuraavana vuonna hän tuli orkesterin ylikapellimestariksi Otto Klempererin jälkeen.


title: Riccardo Muti

text: Muti on vieraillut säännöllisesti Berliinin ja Wienin filharmonikoiden johdossa. Vuodesta 1971 hän on johtanut säännöllisesti oopperoita ja konsertteja Salzburgin musiikkijuhlilla, jossa hänet tunnetaan erityisesti Mozartin musiikin esittämisestä.


title: Riccardo Muti

text: Vuonna 2011 Muti vastaanotti Birgit Nilsson -palkinnon.


title: Keskiluokka

text: Keskiluokka tarkoittaa sosiologiassa ihmisjoukkoa, joka koostuu sellaisista yhteiskunnan jäsenistä, joiden ei voida katsoa kuuluvan varakkaaseen yläluokkaan mutta toisaalta eivät myöskään vähävaraiseen alaluokkaan (proletariaattiin).


title: Keskiluokka

text: Vuonna 1920 oli Suomessa keskiluokkaisen pikkuvirkamiesperheen käytössä kaksinkertainen määrä rahaa työläisperheeseen verrattuna. Kaupungeissa tyypillinen työläisperhe asui yhden huoneen ja keittiön vuokra-asunnossa (asukkaita 2,7 huonetta kohti). Virkamiesperheen suuremmassa vuokra-asunnossa oli 1,3 henkeä huonetta kohti. Sähkö oli kaupungeissa lähes kaikilla. Yksi ahtauden syy oli alivuokralaisten pitäminen. Perheeseen kuulumattomia asui joka toisessa virkamiesperheessä ja joka kolmannessa työläisperheessä. Virkamiehet kuluttivat merkittävästi enemmän kalliita elintarvikkeita - paitsi kahvia, jota kului enemmän työläisperheessä. Varsinainen porvaristo ja yläluokka olivat huomattavasti vauraampia kuin keskiluokka.


title: Keskiluokka

text: Käytetyt tulomääritelmät keskiluokalle ovat erilaisia. Deutsche Institut für Wirtschaftforschung (DIW) pitää alarajana 70 % keskimääräisestä (netto) mediaanitulosta ja EU 60% vastaten suhteellisen köyhyyden rajaa. Keskiluokkaan kuuluville tulomäärän ylärajaksi DIW määrittelee 150 %. . Saksassa mediaanituloa vastaava nettoekvivalenttitulo on viime vuosina ollut noin 16 000 euroa yhden hengen talouksille. Tämä tekee noin 1300 euroa kuukaudessa. Ilta-Sanomat kirjoitti kesäkuussa 2016, että tiukimpien määritelmien mukaan keskiluokkainen ansaitsee 2 062–4 419 euroa kuukaudessa, kun taas löyhemmät määritelmät laajentavat keskiluokan 1 768–5 885 euroa kuukaudessa tienaaviin. Helsingin Sanomien vuonna 2011 teettämän tutkimuksen mukaan noin 55 prosenttia suomalaisista kokee kuuluvansa keskiluokkaan.


title: Keskiluokka

text: Näiden määritelmien mukaan keskiluokkaan kuuluva ihminen ansaitsisi vähintään noin 900 euroa (netto) kuukaudessa. Vahvistamattoman arvion mukaan tällä summalla on vaikea tulla toimeen asumiskustannusten kannalta Saksassakaan. Keskiluokkaan kuuluu näin suuri joukko suhteellisen pienituloisia.


title: Keskiluokka

text: Yllä olevien määritelmien ja Suomessa yleisesti korkeiden elinkustannusten perusteella voidaan sanoa, että julkisuudessa esiintyneet yleistävät väittämät, esim. siitä, että keskiluokkaiset ihmiset Suomessa olisivat hyvin toimeentulevia sekä kokisivat olonsa yhteiskunnassa taloudellisesti turvatuksi, ovat toisaalta populistisia ja toisaalta poliittisesti tarkoitushakuisia. Toisen määritelmän mukaan keskiluokkaiset ihmiset ovat niitä, joilla on kuluttajina kohtalaisesti taloudellista liikkumavaraa, mutta ei yksilöinä huonosta verkostoitumisesta tai muusta syystä liiemmin vaikutus- päätäntävaltaa yhteisistä asioista. Keskiluokkaan luetaan usein yrittäjät, opettajat ja virkamiehet. Joskus keskiluokkaan lasketaan kuuluviksi myös parhaiten palkatut työläiset, vaikka työläisten katsotaan yleensä kuuluvan työväenluokkaan.


title: Keskiluokka

text: Netto-mediaanituloon perustuvien määritelmien pohjalta suuri osa suomalaisista kuulunee keskiluokkaan. Suomalaisessa sosiologian tutkimuksessa on tilastomatematiikan sijaan toisinaan turvauduttu tuntemusten selvittämiseen. Erään tutkimuksen mukaan suomalaisista noin 37,9 % samastuu keskiluokkaan. Lisäksi 8,9 % samastuu ylempään keskiluokkaan ja 9,0 % alempaan keskiluokkaan.


title: Unst

text: Unst on yksi Skotlannin Shetlandsaarista. Se on asutuista Britteinsaarista pohjoisin.


title: Unst

text: Unstin väkiluku on laskussa. Vuonna 1871 se oli 2 269, vuonna 1991 1 055 ja nyttemmin alle tuhat. Saaren korkein kohta on Saxa Vord, 285 metriä merenpinnasta.


title: Unst

text: Unstin tärkein kylä on Baltasound ja muita ovat mm. Uyeasound ja Haroldswick. Aivan saaren pohjoispuolella sijaitsee 1850-luvulla rakennettu Muckle Fluggan majakka.


title: Vaimoni on noita

text: Vaimoni on noita ("Bewitched") on vuosina 1964–1972 tehty yhdysvaltalainen television komediasarja. Sen päähahmoja olivat nuori aviopari, mainosmies Darrin ja kotirouva Samantha Stephens (Elizabeth Montgomery), joka on oman äitinsä tavoin noita.


title: Vaimoni on noita

text: Sarjan vakiovieraana esiintyi Samanthan äiti Endora (Agnes Moorehead), joka paheksuu tyttärensä avioliittoa "kuolevaisen" kanssa. Vierailulla kävi usein myös muita Samanthan sukulaisnoitia ja velhoja, mm. ovennuppeja keräilevä täti Clara ja käytännön piloja harrastava setä Arthur. Stephensit saavat toisella tuotantokaudella tyttären, Tabathan, joka on perinyt äitinsä noitavoimat. Myöhemmin he saivat myös pojan, Adamin joka vaikuttaa isänsä tapaan olevan kuolevainen.


title: Vaimoni on noita

text: Stephensien riesana oli utelias naapurin rouva Kravitz. Vakihahmona esiintyi myös Darrinin esimies Larry Tate vaimoineen.Sarjaa esitettiin Suomessa alun perin jo 1960-luvun lopulla; myöhemmin sarjaa esitti vuodesta 2005 lähtien Nelonen.


title: Vaimoni on noita

text: Aiheesta tehtiin vuonna 2005 elokuva, jonka aiheena oli tv-sarjan henkiinherättäminen.


title: Muckle Flugga

text: Muckle Flugga on asumaton saari Skotlannin Shetlandsaarilla. Se sijaitsee Britteinsaarten pohjoisimman asutun paikan, Unstin, pohjoispuolella. Muckle Fluggan pohjoispuolella on vielä Out Stack.


title: Muckle Flugga

text: Muckle Fluggalla on Thomas ja David Stevensonin vuonna 1854 rakentama majakka. Ennen majakan automatisointia maaliskuussa 1995 saari oli Britteinsaarten pohjoisin asuttu saari.


title: Sheldon Adelson

text: Sheldon Gary Adelson (s. 4. elokuuta 1933 Boston) on yhdysvaltalainen liikemies, joka tunnetaan erityisesti grynderinä ja Las Vegas Sands -uhkapeliyhtiön toimitusjohtajana ja pääomistajana.


title: Sheldon Adelson

text: Syyskuussa 2006 talouslehti Forbes listasi Adelsonin kolmanneksi rikkaimmaksi yhdysvaltalaiseksi Bill Gatesin ja Warren Buffettin jälkeen. Forbes arvioi Adelsonin omaisuuden arvoksi 20,5 miljardia Yhdysvaltain dollaria. Vuoden 2018 listauksen mukaan hän oli maailman 21. rikkain henkilö 38,5 miljardin dollarin omaisuudellaan.


title: Sheldon Adelson

text: Adelson ei syntynyt rikkaaseen perheeseen. Hänen isä ajoi taksia ja äiti toimi ompelijana.


title: Sheldon Adelson

text: Adelson tunnetaan aktiivisena osallistujana politiikassa. Hän on republikaanipuolueen jäsen. Vuoden 2012 Yhdysvaltojen presidentinvaaleissa Adelson asettui Mitt Romneyn puolelle. Suomen Kuvalehden mukaan kasinomiljardööri sijoitti omien sanojensa jopa kymmeniä miljoonia euroja ehdokkaan vaalikampanjaan.


title: Sheldon Adelson

text: Miljardeja dollareita ihmisten uhkapelaamisella tehnyt Adelson kampanjoi nettipelaamista, erityisesti nettipokeria vastaan.


title: Out Stack

text: Out Stack on yksi Shetlandsaarista. Se sijaitsee Unstista 3 kilometriä pohjoiseen ja aivan Muckle Fluggan pohjoispuolella. Out Stack on siten pohjoisin Britteinsaari.


title: Out Stack

text: Out Stackilla ei ole ihmisasutusta. Saari kuuluu Shetlandsaarten pohjoisten saarten ryhmään ja on osa Hermanessin kansallista luonnonsuojelualuetta.


title: Kinahmo (albumi)

text: Kinahmo on Kumikamelin yhdestoista studioalbumi, joka julkaistiin 25. helmikuuta 2004. Nimi ”Kinahmo” tulee Höytiäisen niemessä sijaitsevasta järvenlaskukylästä. Albumin musiikki on raskaampaa ja aggressiivisempaa kuin yhtyeen aikaisempi materiaali. Levyllä on kuultavissa vaikutteita myös hardcore punkista. Syynä tähän on laulaja-kitaristi Koposen hardcore-sivuprojekti, jonka tekemiä kappaleita päätettiin käyttää Kumikamelin levyllä. Yhtye neuvotteli kokonaisen hardcore-albumin tekemisestä, mutta lopulta he päättivät käyttää valmiita kappaleita vain puolen albumin verran. Osa lopuista kappaleista päätyi seuraavalle Simsalabim-albumille. Kappaleesta "Kinahmo" tehtiin musiikkivideo.


title: Kinahmo (albumi)

text: Sävellys ja sanoitus Koponen ja sovitus Kumikameli, Väänänen ellei toisin mainita


title: Marko Ahosilta

text: Marko Ahosilta (s. 24. tammikuuta 1980) on suomalainen jääkiekkohyökkääjä.


title: Marko Ahosilta

text: Ahosilta valittiin 18-vuotiaiden EM-kisojen tähdistökentälliseen vuonna 1998. Ahosilta oli Mestis-aikoina KalPan parhaita pelaajia, mutta ura SM-liigassa ei alkanut odotetusti.


title: Cletus Spuckler

text: Cletus Delroy Spuckler tai Cletus Del Roy on kuvitteellinen hahmo animaatiosarjassa "Simpsonit". Hän on köyhä maalaistollo, joka asuu Springfieldin kaupungin läheisellä maatilalla vaimonsa Brandinen ja suuren lapsikatraansa kanssa. Cletusin ääninäyttelijä on Hank Azaria ja Brandinen ääninäyttelijä Tress MacNeille. Cletusin ensiesiintyminen oli 5. tuotantokauden jaksossa ”Bart saa elefantin”, jossa hän vilahti vain muutaman sekunnin vitsissä. Cletusin etunimi mainittiin ensi kerran 7. tuotantokauden jaksossa ”Huostaanotetut”. 11. kauden jaksossa ”Naurun takana” hänen sukunimekseen mainittiin Del Roy, mutta 15. kauden jaksosta ”Lapsettomien kapina” alkaen sukunimi on ollut Spuckler.


title: Cletus Spuckler

text: Cletus on parodia yhdysvaltalaisiin "hillbilly"-maalaisjuntteihin liittyvistä stereotypioista. Hän on idiootti, eräs sarjan tyhmimpiä aikuisia hahmoja. Sarjakuvissa hän on Homer Simpsonin pikkuserkku kolmannessa polvessa, mutta tätä ei ole todistettu. Hän saa elantonsa maanviljelyn ohella pontikankeiton kaltaisista hämärähommista. Hänen perheensä on hyvin sukurutsainen, sillä hänen vaimonsa Brandine on samalla hänen äitinsä, siskonsa ja serkkunsa, mitä Spucklerin suvussa pidetään suorastaan ylpeydenaiheena. Heillä on paljon lapsia, joista yksikään ei käy koulua. Spucklerit asuvat Springfieldin ulkopuolella ränsistyneessä röttelössä ja syövät usein ruoakseen Cletusin ulkoa löytämiä kuolleita eläimiä kuten opossumeja ja pesukarhuja. Kurjuudestaan huolimatta Cletus on aina huoleton ja yleensä hyväntahtoinen.


title: Cletus Spuckler

text: Cletus on laiha ja hänen vasemmassa käsivarressaan on käärmetatuointi. Cletus käyttää valkoista hihatonta t-paitaa ja farkkuja. Hänellä on harvat kalanruotoviikset ja punaruskea, sotkuinen tukantynkä. Hän puhuu kielioppivirheitä vilisevää Etelävaltioiden murretta.


title: Cletus Spuckler

text: Cletusin lapset nauttivat väliaikaisesta maineesta musiikillisten lahjojensa ansiosta 18. kauden jaksossa ”Kotiopettajar Lisa”. Saman jakson mukaan Cletus olisi vain kahden lapsensa biologinen isä. Lapsista hieman muita näkyvämmin on ollut esillä 19. kauden jaksossa ”Ammuu!” esitelty Mary Spuckler (ääninäyttelijä Zooey Deschanel), joka on ollut ainakin kolmessa jaksossa Bart Simpsonin lyhytaikainen tyttöystävä.


title: Cletus Spuckler

text: Erään tulevaisuusjakson mukaan Cletus tulee olemaan Yhdysvaltain varapresidentti.


title: Kirsi Alm-Siira

text: Kirsi Maria Alm-Siira (s. 2. syyskuuta 1974 Noormarkku) on suomalainen uutistoimittaja. Hän oli aiemmin töissä Nelosella urheilu-uutisten lukijana, mutta siirtyi kesällä 2005 MTV3:lle uutisankkuriksi.


title: Kirsi Alm-Siira

text: Alm-Siira toimi hetken aikaa HSTV:n kanavapäällikkönä vuoden 2015 keväästä saman vuoden syksyyn, jonka jälkeen hän siirtyi takaisin töihin MTV:lle vuoden 2016 tammikuussa.


title: Kirsi Alm-Siira

text: Alm-Siira on naimisissa Kalle Siiran kanssa. Pari meni naimisiin syyskuussa 2006. Heillä on kaksi lasta. Keväällä 2017 Alm-Siira kilpaili "Tanssii tähtien kanssa" -ohjelman kymmenennellä tuotantokaudella, sijoittuen toiseksi. 12. maaliskuuta hän pyörtyi kesken suoran "Tanssii tähtien kanssa" -lähetyksen.


title: Västervik (Vaasa)

text: Västervik () on kaupunginosa Vaasassa.


title: Västervik (Vaasa)

text: Västervikissä sijaitsee Villa Strömsö, jossa kuvataan televisiosarjaa "Strömsö", sekä venesatama. Se on Gerbyn vieressä olevaa omakotialuetta. Alue on siitä erikoinen, että lähes joka viides vaasalainen asuu Gerby-Västervik alueella, mutta alueella ei juurikaan ole työpaikkoja.


title: Västervik (Vaasa)

text: Itse Västervikin kylän asukasluku vuonna 2013 oli noin 700.


title: Hikinen iltapäivä

text: Hikinen iltapäivä ("Dog Day Afternoon") on vuonna 1975 ensi-iltansa saanut yhdysvaltalainen Sidney Lumetin ohjaama ja Frank Piersonin käsikirjoittama elokuva, jonka pääosissa näyttelee Al Pacino, John Cazale, Chris Sarandon ja Charles Durning.


title: Hikinen iltapäivä

text: Elokuva perustuu pankkiryöstön yritykseen ja kuvailee siihen liittyviä tapahtumia, jotka sijoittuvat vuoteen 1972.


title: Hikinen iltapäivä

text: Elokuva pohjautuu brooklyniläisen pankin ryöstöyritykseen. Se kertoo pieleen menevästä pankkiryöstöstä, jonka aviomies teki saadakseen rahat drag queen -rakastajansa sukupuolenkorjausleikkaukseen. Päähenkilöt Sonny (Pacino) ja Sal (Cazale) ovat molemmat surkimuksia. Toinen elää mielikuvitusmaailmassa, toinen on muuten vain yksinkertainen. Media ryntää ryöstöpaikalle ja mullistaa rikoskuvion.


title: Hikinen iltapäivä

text: "Video-oppaassa" vuodelta 1994 Asko Alanen antoi elokuvalle neljä tähteä viidestä, mikä vastaa sanallista arviota ”erinomainen”.


title: Signs of Life

text: Signs of Life on Poets of the Fallin esikoisalbumi, joka julkaistiin 19. tammikuuta 2005. Levyn ensimmäinen single ”Late Goodbye” tuli ihmisten tietoisuuteen "" -pelin myötä. Levy myi 55 listaviikollaan platinaa. Levyltä on julkaistu myös toinen single ”Lift”. "Signs of Life" oli Suomen Top 40 -listalla sijalla 1 samaan aikaan kuin yhtyeen vuonna 2006 ilmestynyt toinen albumi "Carnival of Rust".


title: Signs of Life

text: Albumi nousi suoraan Suomen virallisen listan sijalle 1.


title: Tontti

text: Tontti on sitovan tonttijaon mukaisesti muodostettu kiinteistö, joka on merkitty tonttina kiinteistörekisteriin. Uusia tontteja muodostuu pääsääntöisesti lohkomistoimitusten yhteydessä. Tontin kiinteistötunnus muodostuu kunnan, kaupunginosan, korttelin ja tontin numeroista.


title: Tontti

text: Puhekielessä sanaa käytetään myös hieman laajemmin kuvaamaan talon ympärillä olevaa maa-aluetta ja yleensäkin kaikkia rakennuspaikkoja sen muodostamisesta tai sijainnista riippumatta kuten esimerkiksi ilmaisussa "tyhjä tontti".


title: Tontti

text: Kaavoituksessa maa-alue jaetaan asemakaavassa erilaisiin tontteihin eri tarkoitusta varten esimerkiksi asumiseen, teollisuuden tai julkisten rakennusten käyttöön. Ranta-asemakaavassa, joka on rantarakentamista koskeva osayleiskaava, osoitetaan rakentamiseen sopivia tontteja ranta-alueilla.


title: Tontti

text: Tontille määrätään rajat, mistä määräytyy niiden pinta-ala. Tonteille myönnetään ehtojen täyttyessä rakennusoikeus, joka määrää rakentamisen tehokkuusluvun, sen, kuinka paljon tontille saa rakentaa. Tämä mitataan kerrosalana neliömetreinä ja se on osuus tontin kokonaispinta-alasta. Tontin rakennusoikeuteen liittyy myös muita määräyksiä, kuten kerrosten lukumäärä tai kattokaltevuudet.


title: Tontti

text: Rakennuslupakäsittelyssä tontista piirretään asemapiirros, jossa käy ilmi tonttia koskevat määräykset ja tontin rajanaapurit. Asemapiirroksessa ilmaistaan myös monia muita rakennuslain edellyttämiä tietoja. Juridisesti asemapiirros on rakennuslupapiirustuksista tärkeimpiä.


title: Tontti

text: Tontille tehdään liittymiä erilaisiin yhteisiin verkostoihin, kuten tonttitie, sähköliittymä, vesi- ja viemäriliittymiä. Tonttien välille voidaan määritellä yhteisiä alueita esimerkiksi teiden tai muiden väylien tai yhteiseen käyttöön tarkoitettuja alueita varten.


title: Tontti

text: Tuotannontekijöistä "maa" ja "luonnonvarat" ovat sellaisia, joita ei voida tuottaa lisää. Lisäksi niille on ominaista paikkasidonnaisuus. Maa tuottaa taloudellisessa käytössä "palveluvirran", jota voidaan myydä. Myyjä saa sitä vastaan "tulovirran". Jos "maanomistaja" vuokraa maan, antaa hän "vuokralaiselle" oikeuden palveluvirtaan ja perii korvaukseksi "maanvuokraa".


title: Tontti

text: Maanomistaja voi vuokraamisen vaihtoehtona luopua maastaan uuden omistajan hyväksi kertamaksua vastaan. Maan myynnissä maasta maksetaan normaalisti "markkina-arvo", joka määräytyy sen mukaan mitä maasta saisi markkinavuokraa. Maanvuokran määräytymisestä puolestaan esitti klassisen teoriansa David Ricardo 1800-luvun alussa.


title: Tontti

text: Oletetaan, että maan taloudellinen hyödyntäminen "n" vuoden kuluessa tuottaa "B":n suuruisen vuositulon, mutta siihen liittyy "C":n suuruinen vuosikustannus. Tällöin kyseisen maan markkinavuokra on "R" = "B" - "C" ja markkina-arvo voidaan laskea "nykyarvon" (engl. "present value", "PV") lausekkeella "r":n ollessa vaihtoehtoisten sijoituskohteiden tuotto (esim. korkotaso):


title: Tontti

text: Jos voidaan olettaa nettotulovirran jatkuvan samansuuruisena loputtomasti, nykyarvon yhtälöksi saadaan yksinkertaisesti


title: Tontti

text: Kaupungissa maan arvoon vaikuttaa ratkaisevasti saavutettavuus ja etenkin etäisyys, matka-ajassa mitattuna, keskustasta. Jos muut tekijät eivät vaikuttaisi maan arvoon, markkinavuokraksi tulisi maasta saatava nettotulo vähennettynä sijainnin saavuttamisen kustannuksilla (ml. rahalliset ja aikakustannukset). Jos yritykset voivat sopeuttaa tuotantoaan siten että korvaavat maata sen kallistuessa muilla tuotannontekijöillä, muodostuu maanvuokran jakaumasta keskustaetäisyyden suhteen konveksi (ylöspäin kaartuva) lineaarisen sijaan. Tällöin nimittäin lähellä keskustaa sijaitsevat yritykset tarvitsevat vähemmän maata, koska ne voivat korvata osan kallista keskustatonttia muilla tuotannontekijöillä, ja tarvitessaan maata vähemmän ovat kykeneviä maksamaan siitä korkeamman neliöhinnan kuin mitä muuten olisivat.


title: Tontti

text: 11 luku Tonttijako


title: Tontti

text: 78 § Tonttijako


title: Tontti

text: Rakennuskortteliin kuuluva alue jaetaan asemakaavassa tontteihin, milloin se on maankäytön järjestämiseksi tarpeen (tonttijako). Tonttijako voi olla sitova tai ohjeellinen. Tonttijako on laadittava sitovana, milloin alueen keskeinen sijainti, korttelin rakennustehokkuus tai kiinteistöjärjestelmän selkeys sitä edellyttävät. Tonttijako osoitetaan asemakaavakartalla ja sen sitovuudesta määrätään asemakaavassa.


title: Tontti

text: Rakennuskorttelista voidaan muodostaa yksi tai useampi tontti. Tonttijako voidaan laatia myös korttelin osaan, jollei näin estetä tai vaikeuteta sopivaa tonttijakoa korttelin muissa osissa. Tonttijako voidaan laatia sitovaksi myös kaava-alueen tai korttelin osalle.


title: Tontti

text: Jos asemakaavassa niin määrätään tai sitovan tonttijaon laatiminen tai muuttaminen on tarpeen, rakennuskorttelia tai sen osaa varten voidaan laatia erillinen tonttijako, joka on aina sitova.


title: Tontti

text: Tonttijaon on oltava tarkoituksenmukainen ja siinä on mahdollisuuksien mukaan kiinnitettävä huomiota maanomistusoloihin.


Tontti


title: Tontti

text: 79 § Erillisen tonttijaon laatiminen


title: Tontti

text: Asemakaava on ohjeena laadittaessa erillistä tonttijakoa. Erillisestä tonttijaosta on laadittava kartta.


title: Tontti

text: Erillisen tonttijaon laatii ja hyväksyy kunta. Valmisteltaessa erillistä tonttijakoa on kuultava tonttijakoalueen ja siihen rajoittuvien kiinteistöjen omistajia ja haltijoita sekä myös vastapäisen kiinteistön omistajaa ja haltijaa, jos päätös voi olennaisesti vaikuttaa vastapäisen kiinteistön rakentamiseen tai muuhun käyttämiseen. Kuulemisesta ja tonttijaon laatimisesta muutoin säädetään tarkemmin asetuksella.


title: Tontti

text: 80 § Tonttijaon muuttaminen ja kumoaminen


title: Tontti

text: Tonttijaon muuttamisessa ja kumoamisessa sovelletaan erillisen tonttijaon laatimista koskevia säännöksiä. Asemakaavan mukainen ohjeellinen tonttijako voidaan muuttaa sitovaksi tonttijaoksi noudattaen vastaavia säännöksiä.


title: Tontti

text: Sitovan tonttijaon muuttamiseen voidaan ryhtyä, jos sen havaitaan edistävän korttelin tai sen osan tarkoituksenmukaista järjestämistä, kun:


title: Tontti

text: 1) tonttijako ei sopeudu asemakaavaan tai vallitseviin maanomistusoloihin tai jos se on muutoin sopimaton; taikka


title: Tontti

text: 2) niiden tonttien omistajat, joita muutos koskee, ovat siitä yksimieliset.


title: Tontti

text: Vähäisten tarkistusten tekemisestä säädetään kiinteistönmuodostamislaissa.


title: Tontti

text: Tontin tai sen osan omistajalla on oikeus tehdä kunnalle esitys tonttijaon muuttamisesta


title: Tontti

text: 81 § Tonttijaon oikeusvaikutukset


title: Tontti

text: Rakennusta ei saa rakentaa vastoin sitovaa tonttijakoa.


title: Tontti

text: Rakennuslupaa ei saa myöntää:


title: Tontti

text: 1) rakennuskortteliin tai sen osaan, johon asemakaavassa on edellytetty laadittavaksi sitova tonttijako, ennen tonttijaon hyväksymistä;


title: Tontti

text: 2) sitovan tonttijaon mukaiselle tontille ennen sen merkitsemistä kiinteistörekisteriin; eikä


title: Tontti

text: 3) kortteliin, jolla erillisen tonttijaon laatiminen tai muuttaminen on tarpeen.


title: Tontti

text: Rakennuslupaa ei saa myöskään myöntää, jollei rakennusluvan hakija hallitse koko rakennuspaikkaa tai jos rakennusluvan myöntäminen vaikeuttaa korttelin muun osan käyttöä kaavan osoittamaan tarkoitukseen.


title: Tontti

text: 82 § Tonttijaon laatimisesta aiheutuvat kustannukset


title: Tontti

text: Jos erillisen tonttijaon laatiminen tai muuttaminen on pääosin yksityisen edun vaatima ja maanomistaja tai -haltija on sitä hakenut, kunnalla on oikeus periä omistajalta tai haltijalta tonttijaon laatimisesta tai muuttamisesta aiheutuneet kustannukset.


title: Fair Isle

text: Fair Isle on Skotlantiin kuuluva saari Orkneysaarten ja Shetlandsaarten välissä. Se on hallinnollisesti osa Shetlandsaaria.


title: Fair Isle

text: Fair Isle on 4,8 kilometriä pitkä ja 2,4 kilometriä leveä. Sen pinta-ala on 5,61 km². Asukkaita oli vuonna 1900 noin neljäsataa, ja nykyinen väkiluku on seitsemänkymmenen paikkeilla. Fair Islen lentoasemalta tehdään lentoja Shetlandsaarille. Lisäksi Fair Islella toimii muun muassa lintuasema ja ala-aste.


title: Fair Isle

text: Fair Islella on ollut ihmisasutusta pronssikaudelta lähtien. 20. elokuuta 1588 voittamattoman armadan lippulaiva "El Gran Grifón" haaksirikkoutui saaren edustalla ja sen miehistö vietti saarella kuusi viikkoa. Hylky löydettiin 1970.


title: Andrea Evans

text:
Andrea Evans (s. 18. kesäkuuta 1957) on yhdysvaltalainen näyttelijä. Yhdysvalloissa hänet on tunnettu jo pitkään monista saippuaoopperoista, joissa hän on näytellyt.
Evans on näytellyt muun muassa Tina Lordia sarjassa "One Life to Live" ja Tawny Moorea "Kauniissa ja rohkeissa".
Maaliskuussa 2004 hän ja hänen aviomiehensä Steve adoptoivat Kylie-vauvan.


title: Disney on Ice

text: Disney on Ice on Yhdysvalloista kotoisin oleva jokavuotinen tapahtuma, jossa Disneyn satuhahmot luistelevat jäällä ja kertovat tarinansa. Jääshow tekee aina koko maailman kattavan kiertueen, joka vierailee myös Suomessa, Helsingissä ja Turussa. Viime vuosina esitys on Suomessa ollut Hartwall Arenalla sekä Gatorade Centerissä.


title: Disney on Ice

text: Disney on Ice -tapahtumassa ovat esiintyneet monet eri Disney-hahmot, muun muassa Mikki ja Minni Hiiri, Tuhkimo, Tarzan, Monsterit Oy ja Lilo ja Stitch.


title: Disney on Ice

text: Disney on Ice tekee aina elokuvien lauluista ja musiikeista omat versionsa, eikä se koskaan käytä elokuvien versioita. Jääshow’n versiot ovat tyypillisesti nopeatempoisempia ja tyylilajiltaan jazzahtavampia.


title: Disney on Ice

text: Vuosien aikana Suomessa on esitetty muun muassa seuraavia Disney on Ice -aiheisia jäätarinoita:


title: Kuorsalo

text: Kuorsalo () on saari Haminassa itäisellä Suomenlahdella. Siellä on kaksi kalastajakylää, länsipuolen kylän nimi on Leerviikki ja itäpuolen Tallouri, jotka molemmat kuuluvat Kuorsalon maarekisterikylään. 435 hehtaarin kokoisella saarella asuu ympärivuotisesti kolme ihmistä.


title: Kuorsalo

text: Saarelta on tehty hautalöytöjä jo viikinkiajalta, ja saaren keskiosien suoalueilta on tehty löytöjä muinaisista viljelylajeista. Asuttuna Kuorsalo on ollut ainakin keskiajalta lähtien. Tämä varhaisin asutus on sijainnut Vanhankylänlahden ympärillä, jossa on vielä kaksi vanhaa aittaa sekä arvokasta pienmaisemaa, erityisesti vanhan hautausmaan tienoilla. Nykyinen kyläasutus on keskittynyt Vekanlahden ympärille ja saaren pohjoisille rannoille. Pienempi taloryhmittymä on lounaisrannan Leerviikissä.


title: Kuorsalo

text: Kuorsalon kylä mainitaan Museoviraston "Rakennettu kulttuuriympäristö - Valtakunnallisesti merkittävät kulttuurihistorialliset ympäristöt" -julkaisussa. Kylän puiset asuinrakennukset ovat valtaosin 1800-luvulta. Kapteen Siparin empiretyylinen puinen päärakennus on kylän vanhimpia taloja. Vekanlahden rannassa sijaitseva kyläkoulu on 1800-luvun lopulta. Mäntylän huvilaan puolestaan liittyy muistoja Kuorsaloa kuvanneista Magnus Enckellistä ja Verner Thomésta. Niemi, jolla huvila sijaitsee, onkin saanut kutsumanimekseen Enckellinniemi.


title: Kuorsalo

text: Historiankirjoissa Kuorsalo mainitaan satamapaikkana jo vuonna 1384. 1600-luvun alussa saaren asukkaina olivat veljekset Tuomas ja Yrjö Eerikinpoika Lommi. 1740-luvun kirkonkirjoissa sukuina mainittiin Lommit, Arvilommit, Korjukset, Korjuslommit, Siparit ja Tommilat, jotka kaikki olivat sukua em. Tuomaalle ja Yrjölle.


title: Kuorsalo

text: Keihäänheiton olympiavoittajan Tapio Korjuksen sukujuuret ovat Kuorsalossa.


title: Kuorsalo

text: Pääasiallisesti elämää saarella sääteli kalastuksesta ja kaupankäynnistä saatu tuotto. Vuonna 1744 Kuorsalon väkiluku oli 26 aikuista ja vuonna 1770 31 aikuista. Väkiluku lisääntyi vasta 1800-luvun alkupuolella, jolloin saaren kokonaisväestöksi kirjattiin lähes sata ihmistä.


title: Kuorsalo

text: Saaren väkiluku oli runsaimmillaan 1800- ja 1900-lukujen vaihteessa. 1900-luvun alussa asukasluku oli yli 200 henkeä. Merenkulku toi elannon talonpoikaislaivureille, ja saarella oli myös oma luotsiasema.


title: Kuorsalo

text: Kuorsalossa toimi oma kansakoulu vuosina 1895–1959. Posti alkoi kulkea saareen vuonna 1900. Sotien jälkeen saari kuitenkin vähitellen tyhjeni vakituisista asukkaista. Nykyään saarella on lähinnä kesäasutusta. Saari on edelleen pääosin vanhojen kuorsalolaisten sukujen ja heidän perillistensä hallussa.


title: Kuorsalo

text: Kuorsalossa sijaitsee yksi Suomen vanhimmista vielä käytössä olevista hautausmaista. Hautausmaan ulkopuolelta löytyy valkoinen risti. Siihen on haudattu venäläiset hävittäjälentäjät, jotka löytyivät kuolleina meren jäältä sodan aikana heidän koneensa pudottua. Lentäjien ruumiit tosin siirrettiin 1950-luvulla Miehikkälän entisen vankileirin hautausmaalle. Kuorsalossa on yhä nähtävissä sodan aikaisten pommituksen jälkiä kylän taloissa ja luonnossa.


title: Kuorsalo

text: Kuorsalo sijaitsee Haminan itärajalla. Saaren rakennuskanta on sijoittunut länsi- ja itärannoille. Saaren itäosassa on Vanhankylänlahti, joka on nykyään järvi. Sen rannalla on sijainnut saaren alkuperäinen asutus, mistä kertovat alueelta löytyvät muinaishaudat.


title: Kuorsalo

text: Kuorsalon Vanhankylänlahti kuuluu Natura-alueisiin, vaikkei itse saari kuulukaan Itäisen Suomenlahden kansallispuistoon.


title: Kuorsalo

text: Seurantalolla järjestetään kesäisin tapahtumia, mm. jokakesäiset kesäjuhlat. Kesäjuhlissa on jo vuosikymmenten ajan saanut kuunnella Kuorsalon Woxiveikkojen railakasta soittoa ja laulua. Kuorsalon Woxiveikot viettivät 30-vuotisjuhlia kesällä 2006.


title: Kuorsalo

text: Seurantalolta löytyy myös kotiseutumuseo, jossa voi vierailla tapahtumien yhteydessä. Museoon on kerätty muistoja saaren vanhoista elinkeinoista, lähinnä kalastuksesta ja merenkäynnistä.


title: Kuorsalo

text: Leerviikin kylän lähellä sijaitsee Vironvuori, jolla sijaitsevasta näkötornista voi ihailla Itäisen Suomenlahden kansallispuiston näkymiä. Saaren keskiosassa, Vanhankylänlahden rannalla on vielä nähtävissä merkkejä saaren varhaisemmasta asutuksesta.


title: Kuorsalo

text: Kuorsaloon ei ole yhteysveneliikennettä. Vekanlahdella sijaitsee vierasvenelaituri vanhan koulurakennuksen yhteydessä. Saaressa ei ole kauppaa eikä majoituspalveluita. Leirintäalue sijaitsee saaren eteläosassa vanhan luotsiaseman läheisyydessä.


title: Carlos Slim Helú

text: Carlos Slim Helú Aglamaz (s. 28. tammikuuta 1940 México) on meksikolainen liikemies, joka on keskittynyt erityisesti tietoliikennealaan. Vuonna 2016 hän oli maailman neljänneksi rikkain henkilö noin 50 miljardin dollarin omaisuudellaan.


title: Carlos Slim Helú

text: Slim syntyi maroniittimaahanmuuttajien perheeseen, joka muutti Meksikoon Libanonista. Hänen isänsä Julián Slim Haddad (Yusef Salim Haddad, k. 1952) oli Libanonin maroniittikristitty, joka pakeni ottomaaneja perheensä kanssa teini-iässä Meksikoon 1902. Julián Slim Haddad keräsi omaisuutta kiinteistöillä Meksikon vallankumouksen aikana 1910–1920.


title: Carlos Slim Helú

text: Slim valmistui Universidad Nacional Autónoma de Méxicosta diplomi-insinööriksi vuonna 1961. Slim kasvatti omaisuuttaan Meksikon hallituksen myydessä omaisuuttaan taloudellisessa taantumassa vuonna 1982. Omaisuutensa hän on luonut tietoliikennealalla. Meksikon lankapuhelimista yhdeksän kymmenestä käyttää hänen Telmex-yhtiönsä linjoja ja Telcel/América Móvil on ainoa maanlaajuinen matkapuhelinoperaattori. Slim on ollut Meksikon pörssin varatoimitusjohtaja ja pörssivälittäjien toimitusjohtaja. Hän on ollut Altrian (ent. Philip Morris Companies Inc.; erosi 4/2006), Alcatelin ja SBC Communications (nyt AT&T; erosi 7/2004) hallitusten jäsen.


title: Carlos Slim Helú

text: Vuonna 2005 Slim myi 13 prosentin osuutensa telekommunikaatioyritys MCI Inc.:stä (WorldCom + MCI Communications) Verizon Communicationsille sekä osuutensa Altriassa. Slim on hajauttanut omaisuutensa investointiyritys Grupo Carson kautta, jonka nimi on yhdistelmä hänen ja hänen edesmenneen vaimonsa etunimien etutavuista. Yritys omistaa verkkopankin, tavarataloja, Cigatam-tupakkayrityksen ja laajan ravintolaketjun. Slim omistaa Carson kautta tietokoneiden myyntiketjun CompUSA, jolla on 229 myymälää Yhdysvalloissa ja Puerto Ricossa.


title: Carlos Slim Helú

text: Carlos Slim Helúlla on kuusi lasta ja hän on leski. Hänen vaimonsa etunimi oli Soumaya. Hänen poikansa, Carlos Slim Domit, Marco Antonio ja Patrick, johtavat hänen yrityksiään. Slim omistaa merkittävän kokoelman Rodinin patsaita Méxicon Soumaya-museossa.


title: Carlos Slim Helú

text: Carlosin serkku Alfredo Harp Helu omistaa Forbesin mukaan 1,6 miljardia dollaria. Alfredo oli kidnappaajien vankina 106 päivää vuonna 1994. Helún perhe maksoi 30 miljoonaa dollaria hänen vapauttamisestaan. Forbesin mukaan Alfredo Harp Helu tukee paralympialaisia ja vähävaraisia alkuperäisiä meksikolaistaiteilijoita.


title: Carlos Slim Helú

text: Forbesin mukaan Slim oli maailman kolmanneksi rikkain ihminen vuonna 2006 30 miljardin dollarin omaisuudella. Hänen omaisuutensa arvo oli 23,8 miljardia dollaria 2005 ja 13,9 miljardia 2004. Heinäkuun alussa 2007 meksikolainen "Sentido Común" -talouslehti väitti Helún omaisuuden ylittäneen maailman rikkaimman miehen Bill Gatesin omaisuuden arvon. Lehti perusti noin 67,8 miljardin dollarin arvionsa Slimin omistamien yhtiöiden pörssikursseihin, jotka nousivat rajusti vuoden 2007 aikana.


title: Carlos Slim Helú

text: Vuonna 2008 Forbes listasi Slimin maailman toiseksi rikkaimmaksi henkilöksi. Slim ohitti Bill Gatesin Forbesin vuoden 2010 listauksessa, jolloin hänestä tuli maailman rikkain ihminen. Vuoden 2013 Microsoftin pörssinousun myötä hän menetti tämän paikan jälleen Bill Gatesille.


title: Heino (etunimi)

text: Heino on alun perin saksalainen miehen etunimi, joka on käytössä myös Suomessa ja Virossa. Nimi on muunnelma Henrik-nimen saksalaisesta vastineesta "Heinrich".


title: Heino (etunimi)

text: Suomessa nimi Heino on ollut käytössä jo 1400-luvulla. Vuodesta 1929 lähtien Heinon nimipäivä on nimipäivä on 8. toukokuuta. Suomessa nimi Heino on vuoden 2012 loppuun mennessä annettu 3 808 henkilölle. Heino on myös sukunimi.Heino on myös saksalaisen iskelmä- ja folkalaulaja Heinz Georg Krammin taiteilijanimi.


title: Giaginskajan piiri

text: Giaginskajan piiri (adygeiksi Джэджэ район, "Džeže raion", ) on hallintopiiri Adygeian tasavallan pohjoisosassa Venäjän federaatiossa. Giaginskajan piiri rajoittuu etelässä Maikopin piiriin, lännessä ja koillisessa Adygeian naapurialueeseen Krasnodarin aluepiiriin, pohjoisessa Šovgenovin piiriin ja idässä Košehablskin piiriin.


title: Giaginskajan piiri

text: Piirin pinta-ala on 790 km² ja se on Adygeian toiseksi suurin piiri. Piirin hallinnollinen keskus on Giaginskajan kylä, joka sijaitsee 35 kilometrin päässä maan pääkaupungista Maikopista. Hallinnollisesti piiri jakaantuu viiteen maaseutupiiriin, jotka ovat Airjumovski, Dondukovski, Giaginskaja, Kelermesski ja Sergievski. Näissä maaseutupiireissä on yhteensä 32 kylää.


title: Giaginskajan piiri

text: Vuonna 2002 piirin asukasluku oli 33 458. Väestöstä on adygeita 46 prosenttia. Vuonna 2005 väkiluku oli 33 200.


title: Hannes

text: Hannes on miehen etunimi, alkujaan saksalainen Johannes-nimen lyhentymä. joka on käytössä myös Suomessa. Hanneksen nimipäivä on 27. joulukuuta, apostoli Johanneksen muistopäivänä. Suomessa on joulukuuhun 2016 mennessä ollut kirjoilla 6 992 Hannesta.


title: Hannes

text: Listan henkilöt ovat suomalaisia, ellei toisin mainita.


title: Antonio Sabato Jr.

text: Antonio Sabato Jr. (s. 29. helmikuuta 1972) on italialaissyntyinen yhdysvaltalainen näyttelijä, joka on näytellyt Dantea saippuasarjassa Kauniit ja rohkeat vuodesta 2005 vuoteen 2006


title: Antonio Sabato Jr.

text: Antonio syntyi Roomassa, hänen isänsä Antonio Sabàto oli italialainen näyttelijä ja hänen äitinsä oli tšekkiläinen. He muuttivat Yhdysvaltoihin hänen ollessaan 12-vuotias ja hän sai Yhdysvaltain kansallisuuden marraskuussa 1996.


title: Antonio Sabato Jr.

text: Hän toimi Calvin Kleinin alusvaatemallina ja esiintyi Janet Jacksonin musiikkivideossa Love Will Never Do (Without You). Sen jälkeen hän aloitti näyttelemisen. Hän aloitti uransa saippuasarjasta General Hospital (1992-1994, 1995), jonka lisäksi hän vieraili Melrose Placessa seksikkään mutta hullun Jack Parezin roolissa. Sen lisäksi hän näytteli elokuvassa "The Big Hit" (1998), jossa hän esiintyi alasti. Vuonna 2000 hän vierali sarjassa Siskoni on noita. Vuonna 2005 hän sai Dante Damianon rooli saippuasarjasta Kauniit ja rohkeat. Antonio jätti sarjan lokakuussa 2006.


title: Antonio Sabato Jr.

text: Hän oli lyhyesti naimisissa lähes kymmenen vuotta vanhemman Alicia Tully Hensonin kanssa vuosina 1992-1993. Hänellä on kaksi lasta; poika Jack Antonio (s. 6. elokuuta 1994) näyttelijä Virginia Madsenin kanssa sekä tytär Mina Bree (s. 29. elokuuta 2002) Kristin Rosettin kanssa.


title: Godflesh

text: Godflesh on brittiläinen metalliyhtye. Sen perusti aiemmin Napalm Deathista tunnettu Justin Broadrick. Yhtye on tullut tunnetuksi industrial metalin ja post-metalin pioneerina.


title: Godflesh

text: EP:t


title: Espoon Jääklubi

text: Espoon Jääklubi (EJK) on vuonna 1978 perustettu espoolainen jääkiekkoseura. EJK on yksi espoolaisista junioriseuroista Espoon Palloseuran, Jäähongan sekä Espoon Kiekkoseuran lisäksi.


title: Rainer

text: Rainer on alkuaan germaaninen miehen etunimi.


title: Rainer

text: Rainer kuuluu samaan nimiperheeseen kuin muutkin muinaisgermaaniset "ragan-", "ragin-", "rein-" alkuiset nimet, jotka tarkoittavat 'jumalten neuvoa'. Nimen alkumuoto "Raganhar" on yhdistetty sanoita "ragin" (neuvo) ja "hari" (armeija). Nimi oli välillä yleinen Suomen romaniväestössä.


title: Rainer

text: Suomen almanakkaan nimi tuli vasta vuonna 1995, ruotsinkielisessä se oli vuoteen 1994 asti paikalla 9. toukokuuta. Suomessa siitä ovat käytössä myös muunnokset Raine ja Raino.


title: Rainer

text: Vuoden 2015 loppuun mennessä Väestörekisterikeskuksen mukaan 10 818 miestä on Suomessa saanut nimekseen Rainer.